text:
Skirbi pa: Hiacintha Thijsen-Trimon
E culpablenan cu ta consenti maldad y ta aplaudi ladronicia, atraco y kiebronan den negoshi di comerciantenan y cu ta sostene pedofilnan, tin nomber y fam: AVP.
Pasobra te ainda AVP, na cabes sr. Mike Eman y Minister Dowers, hunto cu e 12 Parlamentarionan, no kier saca un dede pa combati abuso sexual di mucha.
Ladronicia y atraconan ta sosode den dia cla. Mester bini cu castigo minimo di 10 aña di prizon, pa burdugonan cu ta daña nomber di Aruba.
Ser honesto y bisa pueblo, pakico no kier cambia ley y bini cu castigo minimo pa combati criminalidad. Seguridad di pais Aruba a pasa pa historia, no tin clemencia ni pordon di burdugonan cu ta trapa riba seguridad di esnan cu ta paga nan belasting.
Coruptonan narco complacientenan, pedofilnan criminalnan, atracadornan, ladronnan y capitalistanan ta esnan cu ta dirigi pais Aruba y campistanan no tin nada di bisa.
Pueblo ta paga e 12 Parlamentario (“Payasonan”) di AVP cu sin ningun tiki di berguensa, simplemente bou ordo di nan Amo mester grita VOOR pa defende criminalnan y nan salario barbaro cu nan tin y asina a lubida riba seguridad di pais Aruba.
Cu tur respet pa Minister Arthur Dowers, acepta cu bo no ta sirbi p’e puesto di Husticia.
Bo a fracasa y bo a demostra esey. Tuma corahe y honor pa bo mes y hala un banda y laga otro tuma e timon di e barco cu yama Husticia prome cu e sink.
Bo a culpa mayornan pa mal educa nan yiunan, pa Aruba su inseguridad, pero para dilanti di un spiel, sr. Dowers, bo lo weita e culpable di mas grandi cu ta bo mes, cu tin Aruba ta biba den angustia susto miedo y na candal. Pueblo y bankeronan ta sclama y grita pa Minister Arthur Dowers bay cas y sigui drumi.
Sr. Javier Wolter di Caribbean Mercantile Bank, un homber hopi bon educa cu hopi conocemento, a trece su preocupacion padilanti y ta adverti esnan di Gobierno cu tin dos placa di sinti, cu holoshi ta tik tak cinco pa diesdos y ta manda un mensahe cla y raspa pa Gobierno, cu mester haci algo prome cu baca hoga.
Ta un crimen locual criminalnan ta haci, cu nan atraco y ladronicia den dia cla y tin Aruba su economia stagna pa motibo di inseguridad.
“Cheap labor” tin Aruba cu ilegalnan ta haya trabou mas lihe cu un propio yiu di tera, pa motibo di bendemento di permiso, pa despues ilegalnan por haya derecho di vota.
Djis coy un inventario den tur e hotelnan bo ta wak cuanto stranhero tin ta traha y cuanto yiu di tera tin ta traha y saca bo som. Ta avalancha di ilegal ta drenta Aruba sin ningun permiso y control y si nan no haya trabou, ta horta nan mester bay horta pa haya placa pa nan come y cu corupcion di permiso riba dj’e, stranheronan lo bira Aruba su perdicion.
Aruba ta yena cu ilegalnan y no tin cama pa tanto ilegalnan drumi, Aruba tin biyones di debe, pa nos tatara nieto of nieta bay PAGA. Aruba mester di un cambio y bo persona lo bay dicidi destino di nos dushi pais Aruba.


c: text/html

text:
Siman pasa n’e mainstreet office di CMB, Kiwanis Club of Palm Beach hunto cu Danilo de Freytas, Sales Manager di KLM pa Dutch Caribbean, a entrega e doorprize di KLM n’e ganadora.
Manera ta custumber pa varios aña, KLM ta contribui na Carnaval Masquerade Party pa medio di un round trip pa dos persona di Aruba pa Amsterdam.
Kiwanis Club of Palm Beach ta masha agradecido mes na KLM cu ta contribui na comunidad dor di yuda cu e doorprize pa haci e fiesta aun mas grandi.
E ganadora di e doorprize di e aña aki a resulta den number di Rubiela Lampe-Chiquito.
Kiwanis Club di Palm Beach ta desea Rubiela un safe flight y enjoy e roundtrip.

robotstxt: allowed

filter: keep


text:
Diadomingo den careda di 2:20 polis di Noord ta topa cu un auto sin lus coriendo riba caminda y ta core zig zag despues cu a pasa e cruzada di lus di trafico Palm Beach. E patruya a duna e auto señal pa para e auto no a para y baha caminda drenta salina unda cu dos di e hende homber a baha for di auto y cuminsa core for di e polisnan.
E di 3 persona tabata hopi cansa drumi den auto ora tur cos a pasa no sa di nada. Polis a logra detene tur 3 den e proceso ta saca afo cu nan ta ilegal na aruba. Polis a tuma tur 3 persona y hibanan warda unda ta pasa nan pa Guarda Nos Costa pa asina nan sigui cu nan investigacion pa saca afo si nan tin permiso pa keda na Aruba si no ta deportanan bek.


text:
Dios Tata Todopoderoso mi sa cu Abo ta mi amigo fiel cu nunca no ta faya mi y cu semper ta na mi lado. Danki pa un dia mas, un siman nobo yena cu perspectiva nobo. Nos ta pone tur nos plannan den Bo mannan dibino. Señor nos ta desea di biba pa awe y cu Bo por tuma nos animo y forza y Bo renobe cu Bo poder pa nos sigi padilanti. Abo ta generoso y bon y pesey nos ta confia cu awe nos lo no falta nada. Nos ta confia den Bo bendishon y Bo proteccion tur momento. Yuda nos actua semper di acuerdo cu Bo santa boluntad pa nos no haci Bo tristo pero pa nos por agrada Bo tur momento. Un bez mas Señor ta mustra nos cu nos mester anuncia su Palabra, nos no mag keda keto. nos no mag cende un lampi pa tapé. Mester poné riba un standard pa tur cu drenta cas haya luz mira.
( Lc. 8, 16-18) Nos mester ta luz pa otronan cu ta cana den scuridad cuminsando den nos propio cas. Dios semper tey cu nos pa yuda nos, pa encurasha nos y pa duna nos e forza pa nos sigi padlilanti. Amen.


text:
Sinks BOX KRIO lesklá
Kuchyňská baterie. Sinks BOX KRIO leskláKuchyňská baterie. > více
Podobné fráze na Sleviste.cz: sinks box krio leskla, sinks sinks box krio leskla, sinks armando vicario box krio, sinks box krio leskla 8596142000555, baterie sinks box caso avbxcacl, baterie sinks box edge w avbxedwcl
Podobné fráze na Nejrychlejsi.cz: sinks box krio leskla, sinks sinks box krio leskla, sinks armando vicario box krio, sinks box krio leskla 8596142000555, baterie sinks box caso avbxcacl, baterie sinks box edge w avbxedwcl,


text:
Explosion dancers ta un grupo di baile ku no mester di muchu introdukshon. T’asina ku nan lo bai tene un oudishon pa por yega na miembronan nobo!
Abo komo hoben lo ke forma parti di Explosion dancers? Wèl ata bo chèns di forma parti di e grupo di baile di hóben ku semper ta presentá kalidat i baile di nivel riba tarima ku ta Explosion dancers. Despues di 2 aña Explosion dancers ta bai tin su oudishon. E oudishon lo tuma lugá djasabra awor 30 di sèptèmber na St. Antonius school na Sta. Maria.
Bo ta entre 8 pa 18 aña i ke desaroyá bo talento riba tereno di baile? Inskribí bo mes na number di telefon 515-1568 despues di 1or di mèrdia òf 521-1521. Tambe por manda mensahe riba nan página di Facebook ku ta Explosion dancers Curaçao.
Bestuario mester ta komodo, no djins i ku kèts na pia komo ku bo lo tin ku move un poko!


text:
Willemstad.- ACU, e Koperativa di Spar i Krédito di mas grandi na Kòrsou a wòrdu fundá dia 27 novèmber 1962. Un grupo di empleado di Gobièrnu Sentral i Insular a uni i a kontribuí na e fundeshi di ACU. Di e forma aki, tur empleado públiko na Kòrsou por a bira sosio. ACU a kuminsá ku un grupo di 35 persona. Den kurso di añanan e organisashon a krese i na aña 1983 e kantidat di sosionan a bira tres mil. Aktualmente, te ku e fecha di 25 sèptèmber 2017, ACU ta konta ku 28.675 sosio.
ACU tabata ubiká na kantor di Ontvanger den Punda, despues a muda pa Graham-Building den Punda, siguí pa e di dos piso di e edifisio di Bandera China den Punda. Seguidamente ACU a muda pa Scharlooweg 55 i for di aña 1992 te awor, ACU a keda establesé na Pater Euwensweg 7. Huntu ku esaki, tin un Branch na Scharlooweg, kaminda sosionan por hasi tur transakshon (no tin den kèsh akinan). E kresementu aki, ta debí ku a hasi diferente kambio di Statuut, ku a hasi posibel ku kompaníanan por pidi afiliashon na ACU i na momentu ku esaki keda aprobá, e empleadonan di e respektivo kompaníanan por afiliá. Un sosio ku tin un akuerdo di kombibensia ku su pareha, por hasi e pareha sosio. Sosionan por hasi nan famia, te ku di dos grado, sosio. Huntu ku e kresementu di nos sosionan, den transkurso di añanan, ACU a hasi kambio tantu na lokalidat komo na e kantidat di su empleádonan. Pa añanan ACU a bin ta protehá interesnan sosio-ekonómiko di su sosionan. Di e forma aki, ACU ta deseá di sigui desaroyá na un forma ekilibrá, na bienestar di tur sosio i nos komunidat.
Den kuadro di ‘International Day 2017’ i ACU su selebrashon di 55 aña di eksistensia, ta bai tin e siguiente aktividatnan:
Zero Hunger Walk:Pa di dos aña konsekutivo,relashoná ku International World Food Day (16 di òktober), nos ta tene un kaminata. E aña aki e fecha di e kaminata ta 15 di òktober 2017, 6or di mainta, saliendo for di Hòfi Pachi Wiwi, pasa den e naturalesa di Santa Barbara Plantation i terminá na Hòfi Pachi Wiwi. E kanadónan por skohe entre 3, 5 òf 10 kilometer pa kana. Karchi ya ta optenibel na ACU Otrobanda i tambe Brènch na Skalo na balor di Nafl. 10,00.Na Skalo por solamente swipe. Pa sosio i no sosio.
Seminario:Tema di International Credit Union Day 2017 ta: Dreams Thrive Here. Dia 18 òktober nos ta tene un seminario, kaminda 3 diferente orador ta bai mustra kon bo por hasi bo soñonan bira realidat pa medio di un Credit Union. E seminario aki ta tuma lugá na WTC pa 6 or di atardi.
27 di novèmber 2017:E dia aki ACU ta kumpli su di 55 aña ACU di eksistensia. Ta bai tin un Santu Sakrifisio di Misa, Na ACU Otrobanda, pa 5or atardi, siguí pa un bríndis, ta sende palu di Pasku i tambe grupo di aguinaldo.
ACU Family Day:Dia 3 desèmber di 12or di mèrdia pa 10or di anochi nos ta selebrá en grande. Ta bai tin diferente tènt di kuminda, kos di bebe i boka dushi na preis di sosio. Pa muchanan te ku16 aña tin diferente wega, gameroom i movie corner.Pa esnan mas grandi tin un programa hopi variá, ku diferente presentashon, hopi músika entre otro un ‘All Star Band’ ku artistanan lokal i tin den nan ku ta sosio di ACU. Nos ta sera e anochi ku Oreo for di Aruba, Rey di Tumba 2017 i finalmente un tremendo Show di Vürwèrk. Finalmente mester bisa ku pa sosio i no sosionan tur ta bon biní.


text:
Oranjestad - Departamentonan cu ta cay bou di Ministerio di Husticia lo haya tur atencion segun Minister Bikker durante su prome conferencia di prensa diaranson mainta.
Progreso Y Prosperidad Pa E Ser Humano Lo Ta Central Den Vision Di Gobierno
Oranjestad - Den su discurso na canalnan di televicion, radio emisoranan y riba medionan social prome cu a drenta e aña nobo, Prome Minister di Pais Aruba, Sra. Evelyn Wever-Croes a duna un reflexion riba aña 2017 y a elabora riba e plan di gobernacion di Gabinete Wever-Croes. Prome Minister a bisa lo siguiente:
Ambient’i Fin Di Aña Den Caya Betico Croes Tabata Un Exito Grandi
ORANJESTAD - E comision cu a wordo institui recientemente pa Gobierno di Aruba cu e meta pa trece actividad y bida bek den Caya Betico Croes, den colaboracion cu ATA a sa di organisa un tremendo y exitoso “Ambient’i fin di Aña” e fin di siman cu a pasa.
Investigacion riba ekiponan “perdi” no ta un persecucion politico Hiba Ekipo Cu No Ta Di Bo, Ta Fout
Oranjestad - Prome Minister Evely-Wever-Croes, durante un rueda di prensa di Gobierno di Aruba, a elabora riba e criticanan den e ultimo dianan tocante e ekiponan di gobierno
Prome Minister Evelyn Wever Croes: Un Di E Debenan Importante Cu Mester A Paga Ta Azv.
Oranjestad - Prome Minister di pais Aruba, Sra. Evelyn Wever-Croes a comenta cu a caba di trata presupuesto supletorio den Parlamento e siman aki na unda cu a indica cu tin gastonan adicional di 130 miyon.
Mike Eman A Fix Desiree Croes Un Posicion Na Arubahuis
Oranjestad - Diamars Desiree Croes politico di AVP a entama un caso contra gobierno pa exigi su puesto di director di Arubahuis y pa exigi pago di salario astronomico, mas cu minister mes!
Sra. Valerie Croes, “Chief Innovation Officer” Di Aruba
Oranjestad - Un momento historico unda pa prome biaha den historia di nos pais nos ta bay pone e tema di innovacion halto riba agenda di gobierno. Innovacion ta un terminologia cu ta wordo hopi uza pero ainda no ta conoci cerca tur hende con amplio e area di alcanse di innovacion ta.


text:
Ta kende nos ta
Nos ta un Instituto di Fertilidat Humano fundá na 1995, diseñá pa atenshon di parehanan ku ta deseá haña yu i ta inisiá su proseso prekonsepshonal, òf ku tin trastornonan reproduktivo di komplehidat baha, media i haltu.
Nos a konsolidá komo un di e grupo líder den diagnóstiko i tratamentu di fertilidat na Colombia, Latinoamérika, Karibe, Oropa i Merka, nos ta e promé sentro di fertilidat na Colombia ku ta konta ku akreditashon internashonal AAAASFI [American Association for Accreditation of Ambulatory Surgery Facilities].
Nos laboratorio di reprodukshon humano, akreditá pa RedLara [Red Latinoamerikano di Reprodukshon Asistí], i e sólido formashon di nos profeshonal, spesialisá den rekonosí sentronan edukativo di Oropa i Merka, ademas dje eksperiensia di 18 aña di labor klíniko i investigativo, ta permitínos ofresé un atenshon integral na e pareha, kumpliendo ku stándard internashonal di mas haltu, sin perde di bista ningun momento e dimenshon humano i afektivo di e proseso reproduktivo.


text:
Siman pasá nos a lesa den Resiliencia! #252 ku seis estado – Fransia, Alemania, Italia, Hulanda, Spaña i Bretaña – a uni pa penalisá Google pa su polítika di privasidat. Nan ta negosiando di ken privasidat ta i den kualke kaso e prioridat ta pa regulá mas posibel i traha huntu manera ta konta representantenan di Google «Google said it would continue to cooperate with European regulators». Manera bo por imaginá tur esaki nan ta hasiendo den interes di hende su privasidat. Mientrastantu nan ta negosiá polítikanan di privasidat, bo por probechá pa warda tur kos bo tin riba platafòrmanan sentralisá, kuminsá usa alternativanan manera DuckDuckGo i den general establesé relashonnan di outonomia den e merkado tumando kontrol riba bo presensia den Internet.
«Seis estado kontra Google: Di ken privasidat ta?» recibió 0 desde que se publicó el domingo 7 de abril de 2013 . Si te ha gustado este post quizá te gusten otros posts escritos por Manuel Ortega.
Deja un comentario
Disculpa, debes iniciar sesión para escribir un comentario.
Si no tienes todavía usuario puedes crear uno, que te servirá para comentar en todos los blogs de la red indiana en la
página de registro de Matríz.


text:
ORANJESTAD - Un biaha mas Aruba Tourism Authority ta cla pa ricibi mas cu 55 participante principalmente for di e mercado di Norte America pa e ‘Annual Tourism Conference of Aruba’ (ATCA) cu ta tuma luga di 11 di september te cu 15 di september 2017. E participantenan lo consisti di tour operators, aerolineanan local y internacional, hoteleronan representando Aruba den e mercado di Norte America como tambe participantenan local y e ekipo di A.T.A..
KICO TA ATCA
Tur socio y agencianan tin como meta comun pa bende Aruba den exterior. E obhetivo di ATCA ta pa brinda posibilidad pa reforsa e conocemento di Aruba na e ehecutivonan y pa sigui traha riba e relacionnan cu e socionan, enfocando asina riba oportunidadnan cu por enrikece nos mercado turistico. Ademas, participantenan ta comparti practicanan cu ta exitoso, nan metanan strategico, y ta alinea cu A.T.A. su oficina na Aruba entre otro.
Reunionnan manera esaki ta importante y ta duna un bista strategico riba e aña binidero pa cu Aruba su mercadeo den exterior y den e caso aki den e continente cu ta produci mas bishitante pa nos isla esta Norte America.Pa 2018 tin proyecta un crecemento di 3.6% pa Merca y 3.0% pa Canada, resultando den un cremento di 3.6% pa cu Norte America pa 2018. Claro esaki ta tene cuenta cu kier atrae esnan cu tin entrada pa por paga un vacacion na Aruba y por laga mas atras den nos economia.
PROGRAMA
Dialuna anochi lo tuma luga un recepcion na honor di e participantenan di ATCA cu palabranan di bonbini di entre otro ehecutivonan di Aruba Tourism Authority, Aruba Hotel and Tourism Association y Aruba Airport Authority N.V.
E apertura oficial lo inicia diamars mainta na unda Aruba Tourism Authority hunto cu Aruba Hotel And Tourism Association AHATA ta yama bonbini na tur e participantenan di ATCA. Esaki lo tuma luga en combinacion cu e celebracion di World Tourism Day 2017. Despues di un palabra di bonbini door di Minister di Turismo, Transporte, Energia y Ambiente, sr. Ing. Mike de Meza, e participantenan lo atende e conferencia di WTD 2017 cu oradornan invita y invitadonan- partnernan local y internacional unda lo elabora riba topiconan manera: “A.T.A.’s Strategic Direction for 2018: The Big Picture”, di Ronella Tjin Asjoe-Croes, CEO A.T.A. / “Mapping Aruba’s Competitiveness on the Global Scene: what data tells us”, di Olivier Henry-Biabaud, CEO Tourism Competitive Intelligence / “Evolution of the North America Creative Campaign”, introduci door di Sanju Luidens, CMO A.T.A. y finalmente “Authentic Aruba: A first look at the Strategic & Creative Evolution”, unda Gregg Wasiak y John Speers di The Concept Farm lo elabora.
Atardi e participantenan di ATCA lo atende actualisacionnan di e team di A.T.A. cu topiconan di Aruba Destination Development Plan 2017-2021 (Cu Mira pa Futuro–DDP) / Cumplimento pa cu Turismo / Gateway 2013-Proyecto expansion di nos aeropuerto y finalmente e desaroyo di e rutanan aereo 2017-2018.
Diaranson lo bay tin inspeccion na diferente accomodacionnan y parti atardi lo sigui cu e vitrina (marketplace) turistico, cual ta e parti mas importante di e conferencia aki, unda negociacion entre diferente partner local y di e mercado Norte America lo tuma luga. Durante e vitrina lo profundisa y comparti informacionnan riba nivel di strategia y tambe iniciativanan di mercadeo enfocando riba inteligencia, innovacion y integracion.
Diahuebs lo sigui cu vitrina turistico y naturalmente durante e programa, e participantenan ta wordo ofreci pa conoce nos isla atravez di jeep tour/ catamaran etc. durante nan estadia pa asina nan por aprecia e adelanto di e esfuersonan cu ta haci nos isla mas atractivo pa e turista. ATCA lo termina cu un celebracion di clausura cual evento lo tuma luga na Linear Park.
HOUSTON/ORANJESTAD – CITGO Petroleum no ta muda su headquarter pa Aruba mas. Nan a informa awe cu nan ta tene nan headquarter na Houston mes, cabando cu e speculacion di e posibel mudanza. Asina e portal Houston Chronicle ta raporta. Desde e detencion di 6 di su ehecutivonan riba cargo di corupcion na November aña pasa, su futuro ta na duda. E ehecutivonan (5 tin ciudadania mericano tambe) ta deteni ainda na Venezuela. Sinembargo mester añadi cu e fuente no ta uno oficial di gobierno, pues no por a confirma si realmente esaki ta e caso.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).


text:
Kralendijk - Departamentu di Finansa di Boneiru a konstatá ku tin diferente kompania na Boneiru ku no ta kumpli ku e diferente leinan di impuesto eksistente, entre otro impuesto riba hürmentu di outo, skuter i bròmer (Verhuurbelasting motorrijtuigen, AB 2010, no. 5 en AB 2016, no. 1), i impuesto riba hürmentu di kamber, apartamentu i kas (Toeristenbelasting, AB 2010, no. 6).
E kompanianan i/òf personanan ku ta operá den e árianan aki tin obligashon di entrega deklarashon (aangifte) kada kuartal i hasi e pago korespondiente na Entidat Públiko Boneiru.
Entrante luna di novèmber 2017 lo kuminsá manda ‘aanslag’ kalkulá (taxatief) pa tur kompania òf persona ku ta konosí serka Departamentu di Finansa i ku no ta kumpli ku tur e rekisitonan legal. Ademas ta hasi un apelashon na kompanianan ku ta operá den e árianan aki (hürmentu di outo, skuter i bròmer i hürmentu di kamber, apartamentu òf kas) i ku no ta raportá esakinan na Departamentu di Finansa pa registrá mas tarda 30 di novèmber próksimo na Departamentu di Finansa. Por hasi esaki personalmente òf via imeil (This email address is being protected from spambots. You need JavaScript enabled to view it.)
Den kaso ku un kompania òf persona no registrá boluntariamente, i Departamentu di Finansa konstatá ku tin inkumplimentu ku lei, lo imponé but atministrativo i tambe lo por hasi rekomendashon na gobièrnu di Entidat Públiko Boneiru pa revoká e pèrmit di establesimentu (vestigingsvergunning) di e kompania envolví.
Den koperashon ku otro entidatnan kompetente lo kuminsá riba término kòrtiku ku kontròlnan atministrativo pa determiná si e informashon ku e kompanianan i personanan ta suministrá ta kuadra ku e atministrashon interno.


text:
SCHIPHOL – Tin imagen nobo di e detencion fatal di e Arubiano, Mitch Henriquez di 2015, cu fiscal di husticia a bisa cu ‘e no tabata na altura di dje’. Ta trata di e imagennan original, contrario na e imagennan cu OM di Rijksrecherche a haya, segun abogado Richard Korver. E imagennan aki si ta cla y bon comprendibel.
CASO
Despues di varios luna di posponemento, e caso contra e dos agentenan policial envolucra den e morto di Henriquez, a continua awe mainta na den un sala di corte bon vigila na Schiphol. “Rijksrecherche a te hasta haci un compilacion malo di e imagennan cu no ta sirbi” segun e abogado. E imagennan cu a aparece dialuna den corte, e famianan mes a logra haya via un oficina di detective priva. Segun e abogado, por mira cla con Henriquez ta bira biña durante e detencion y cu e polisnan ta wak otro cu cara spanta.
IMAGEN
E pregunta haci ta: "Con bin cu Rijksrecherche no ta dispone di e imagennan aki?". Segun Korver, esaki ta presenta un problema na horizonte. E abogado a bisa cu e imagennan aki e lo por entrega awe ainda como material di prueba. E kier pa ministerio publico investiga e imagennan y zonido (audio) original aki mas leu. Riba esaki, corte a duna Korver permiso pa entrega e material como prueba, pero no kier a pospone e caso si. Huez ta duna su sentencia dia 20 di november proximo.
MORTO
Henriquez a fayece na 2015 despues cu el a keda deteni pa 5 agente policial na un concierto. E lo a grita varios biaha na harimento cu e tabatin un arma cu ne.
Fuente: Ret Karibense , autor Natasja Gibbs
ORANJESTAD - E refineria CITGO no a permiti e delegacion Hulandes di drenta den e refineria. Asina e parlamentario Ronald van Raak pa partido SP y vocero pa asuntonan di Reino Hulandes den Tweede Kamer a bisa den su columna, un dia despues cu e tabata di bishita na Aruba. Den su funcion como columnista, a raporta su bishita den e portal The post Online bou di e titulo, "Loke mi no a wordo permiti pa mira". Fuera di a repasa su bishita completo, el a dedica tempo na e bishita di e delegacion na e refineria, pero no tabatin bon palabra pa esaki. "Na e refineria, e portanan a keda duro cera. Nos a pidi e compania CITGO pa un combersacion, pero nan a nenga pa ricibi delegacion di Tweede Kamer" van Raak ta sigui bisa.
DEN HAAG – E agentenan policial envolvi den e detencion fatal di e Arubiano Mitch Henriquez, ta apela an sentencia. Asina nan abogado a raporta segun e corant hulandes Telegraaf. E polisnan a keda sentencia fin di aña pasa na castigonan condicional di 6 luna di prison, cu un periodo di prueba di un aña. “Ambos agentenan no por haya nan mes cu e sentencia aki, y e defensa ta di opinion cu mester haya absolucion total” segin e abogado di e polisnan riba e website. Ministerio publico no ta apela e sentencia den e caso di Henriquez.
DEN HAAG – Secretario di Estado Hulandes encarga cu asuntonan di Reino Raymond Knops ta bishita Aruba otro siman diahuebs 11 di januari. Asina gobierno Hulandes a informa awe mainta. Su bishita ta parti di un bishita di ‘introduccion’ pa islanan ABC cu ta cuminsa dia 8 di januari na Bonaire, sigui pa Corsou dia 9 y ta caba na Aruba dia 11 di januari.
DEN HAAG – E famia di e Arubiano Mitch Henriquez cu a fayece na Hulanda na 2015 despues di un disputa cu polis, ta den shock ainda. Esey despues di a tuma nota di e sentencia awe mainta cu dos polis Hulandes a haya relaciona cu e caso. “Manera bo por imagina nos un biaha mas a keda completamente sorprendí di e uitspraak di huez” Lila Henriquez, e ruman di Mitch a bisa NoticiaCla diahuebs atardi. “Nan ta culpabel di maltrato cu consecuencia e morto di Michel. Huez ta bisa cu nan straf ta 6 Luna di strafcel voorwaardelijk? Nos a keda spraakloos” Henriquez a sigui bisa. E dos polisnan a haya castigo condicional di 6 luna prison, pero por continua cu nan trabou como polis. “Eigenlijk nos ta den shock ainda cu e vonnis aki”.
SCHIPHOL - Corte na Schiphol na Hulanda awe mainta a sentencia e dos agentenan policial envolvi den e caso di morto di e Arubiano Mitch Henriquez cu 6 luna di castigo condicional di prison. Esaki pasobra a haya nan culpabel den e caso debi na nan actuacion durante e detencion di Henriquez na 2015.
DEN HAAG – Mas of menos 100 persona a protesta diasabra atardi na Den Haag contra violencia policial, como consecuencia di e morto di e Arubiano Mitch Henriquez na 2015. E demostracion, segun polis, a bay sin incidente of detencion. Prome cu e manifestacion, e ruman muher a pidi explicitamente pa un marcha pasivo.


text:
Fin di siman tur candidato di partido MEP tabata den Hooiberg y Seroe Biento, y e recepcion tabata hopi bon. Tabatin mas di 100 campañadornan hunto cu e candidatonan presente n’e ocasion aki, y hunto nan a bishita como 1000 cas.
E recepcion tabata hopi bon, y por nota cu Hooijberg y Seroe Biento tambe ta cla p’e cambio. Nan tambe ta realisa cu e Gobierno actual a causa hopi daño na nos pais, cu promesanan falso.
Nan tambe ta realisa cu nos yiunan no por bay paga e cuenta di e mal gobernacion, y cu mester cambia rumbo di nos pais.
Lider y candidatonan di MEP trahando duro pa hiba e mensahe di cambio, cu ta cay den bon tera cerca ciudadanonan.


text:
Dios mio nos ta spierta contento sabiendo cu nos ta protegi bow di Bo presencia poderoso pasobra Bo aliento di bida ta bin cubri nos pa yena nos cu forza. Bini y toca nos curazon y inflame cu e forza di Bo amor. Duna nos e balentia di biba cu intensidad Bo Palabra y haci nan bira efectivo cu nos accionnan. Laga nos siña bisa no na e situacionnan complica cu ta yena nos cu angustia y cu ta haci cu nos alma ta yena di miedo. Nos ta desea cu e sinceridad ta clave di nos personalidad. Awe Iglesia Catolico ta recorda e memoria di Santa Teresa di Calcuta. Un santo religioso den nos tempo. Un religioso cu a dedica su bida na haci bon obra sin importa na kende ni den ki situacion e tawata ni tampoco na ki momento. E la lubida su mes y dedica completo na haci bon obranan. E tawata dedica hopi na enfermonan, esnan pober y esnan desampara. Cu otro palabra e tawata haci e Evangelio bira realidad den su bida. Cu Señor nos Dios por yuda nos y guia nos curazon pa refleha e cara di compasion pa mira den Santa Teresa di Calcuta un modelo pa nos por sigui su ehempel. Amen.
Orashon di dia 5 september 2017
Posted in Orashon di Dia


text:
Sabana Berde – Diadomingo mainta informacion a drenta di un accidente frontal, altura di Kazerne di brandweer na Sabana Berde.
Mes ora unidadnan a bay e sitio.
Ey nan ta topa cu un Chevrolet Spark y un Kia SUV cu tawata un taxi. Loke a pasa tawata cu e Chevrolet Spark bayendo pariba, dado momento a hala na su man robes. E taxista biniendo di pariba a trata na maniobra pa evitabe e impacto, pero no a logra.
Un impacto basta duro, danki Dios niun persona a resulta herida.
Polis a test e chauffeur di e Chevrolet Spark door di lage supla, a resulta cu ela pasa e limite stipula pa ley.
Na e sitio ela keda deteni.


text:
SMAC TA INFORMA!! CAMBIO DI RUTA ATROBE !
E ruta pa Carnaval 61 ta lo siguiente:
SAN NICOLAS:
– Jan 18 2015 Children’s Balloon Parade lo cuminsa y caba na Carnival Village.
– Feb 8 2015 SN Grand Children’s Carnival parade lo cuminsa y caba na Carnival Village.
– Feb 7 2015 Jouvert Morning lo cuminsa y caba na Joe Laveist Sportpark
– Feb 12 2015 Parada di lus lo cuminsa y caba na Joe Laveist Sportpark.
– Feb 14 2015 SN Carnival parade lo cuminsa y caba na Joe Laveist Sportpark
ORANJESTAD:
– Jan 30 2015 Aruba Dance Parade lo cuminsa di AEC drenta Adriaan Lacle Blvd. y caba na AEC
-Feb 1 2015 O’stad Grand Children’s Carnival Parade lo cuminsa di AEC drenta Adriaan Lacle Blvd. y caba na AEC
– Feb 7 2015 Lighting parade lo cuminsa di AEC y caba na rotonde di Wendy’s Blvd.
– Feb 15 2015 Aruba’s 61st Grand Carnival Parade lo cuminsa di Rotonde Wendy’s Blvd. y caba na AEC.
SMAC su revista oficial pa Carnaval 61, Bacchanal, mester a bay print trempan pa por a keda kla na tempo y a ricibi e rutanan actual di e dianan ey…a sigui hopi otro reunionan después unda e detayes di e rutanan a conoce mas cambio.
Nos di SMAC ta lamenta e confusion cu esaki a causa den pueblo.
Extra oficial:
Jouvert Morning lo pasa den Vuylestekestraat; dus e ruta di Parada di Mucha SN.
Parada di Blaas lo kaba na Carnival Village unda lo sigui cu un Feria y Calypso y Roadmarch Contest Infantil y Hubenil.
Tambe, e siguiente linjanan di e email original tin cu wordo corregí:
E anja aki premionan pa Prins y Pancho lo ta:
Infantile awg 500 – tela pa panja – cortenan – trofeo y pasashi pa Corsow
Hubenil awg 500 – tela pa panja – cortenan – trofeo y pasashi pa Boneiro
Grandi awg 750 – tela pa panja – cortenan – trofeo y pasashi pa Miami
Un danki especial pa nos sponsor di e cortenan Stash Barberia y na nos sponsor di tela pa prins y pancho infantil Silk and Cotton.


text:
Facultad di Arte y Sciencia (FAS) di Universidad di Aruba cu orguyo ta informa cu a haya un evaluacion positivo di de Nederlands-Vlaamse Accreditatieorganisatie (NVAO).
NVAO ta un organisacion independiente di Hulanda y Belgica y su meta principal ta pa evalua e calidad y nivel di enseñansa avansa. Un otro meta di NVAO ta pa logra cu riba nivel di enseñansa avansa ta reina un cultura di calidad.
Na october ultimo representantenan di NVAO a haci un evaluacion di tanto e programa Social Work and Development (SW&D) y Organization, Governance and Management (OGM). Na februari e raport cu e evaluacion positivo a drenta y e ta un reconocemento cu e programanan ta cumpli cu condicionnan internacional. SW&D a haya un evaluacion positivo riba nivel di HBO y OGM a haya un evaluacion positivo riba nivel di WO-Bachelor.
E comunidad di Universidad di Aruba henter ta orguyoso y awor e diploma di SW&D y OGM lo wordo reconoci internacionalmente por medio di e seyo di NVAO, una bes cu nan duna nan advies na Minister di Enseñansa.
E dos departamentonan a wordo lanta na 2009 bou di guia di e promo decano dr. Paula Kibbelaar.
Na augustus 2013 un decano nobo, mr. Luciano Milliard a asumi e encargo di lidera e facultad y a sigui cu e proceso pa prepara pa e evaluacion di NVAO.
E evaluacion positivo ta nifica cu e programanan di estudio di e Facultad di Arte y Sciencia ta haya e marca di un instituto internacional specialisa cu autoridad/capacidad pa evalua programanan riba nivel di enseñansa avansa.
Tambe e ta nifica cu e calidad di SW&D y OGM ta cuadra cu e exigencianan internacional y esaki tin como consecuencia cu e opleiding ta wordo considera di ta riba mes nivel cu esun di Hulanda y Vlaanderen (Belgica).
Pa mas informacion bishita e pagina web di Universidad di Aruba http://www.ua.aw/ of e pagina di informacion di NVAO mes https://www.nvao.com/recent/news/assessment-aruba


text:
REGIONAL & INTERNACIONAL
Tormenta ‘codigo cora’ ta asota Hulanda
Autoridadnan Hulandes a suspende tur vuelo pa y desde Amsterdam Schiphol pa motibo di un tormenta severo. Trafico di trein a stop mientras cu...
DEPORTE
POLICIAL
Autoridadnan riba accion despues di dos detencion awe mainta
Awe mainta 11:57 na un apartamento na beaujonstraat, un atraco a tuma lugar segun Cuerpo Policial. E cuidadano a tende hende bati na su...
DEN MI CABES
Tin ora e rikesa ta asina cerca, niun hende ta wak...
Mi hendenan! Conta? Djis ta ora di yena maleta y bay bek caba locual cu tanto entusiasmo mi a cuminsa. E letranan di dushi...


text:
Awemainta pa atardi Guarda Costa a yuda saca un curpa di un señora for di e lama bruto na costa nort di Aruba. Tabata trata aki di Mareline Vrolijk naci na Merca dia 5 di September, 1959.
E hecho aki a yega na atencion di Polis despues di 10.30 I mainta ora cu personanan a yama bisa cu nan ta mira un curpa ta drief.
Polisnan cu a bay na e sitio a constata cu e curpa tabata drief na un distancia dim as o menos 25 meter for di costa, pero cu tabata dificil pa nan yega na dje.
Mientrastanto un grupo di persona a cuminsa yega na e sitio, kendenan a resulta di ta aparentemente familiar di e dama cu a hoga, accidentalmente of intencionalmente no ta conoci.
Mirando e situacion, Polis a pidi cooperacion di Boto di Polis BP 2 pa bay direccion di Bushiribana pa saca e curpa. A haci esaki huntol cu e boto di Guarda Costa.
Familiarnan a core yega na e sitio pasobra un miembro di nan famia a Sali for di 6’or di mainta for di cas, sin nada cune, ni su cellular. Segun e personanan cu a yega na e sitio, e ta sufri di depression y e ta bou tratamento medico. E tabata un momento hopi duro pa e familiarnan.
E lama tabata hopi bruto, cu hopi coriente, esaki tabata manda e curpa hopi liher direccion pabou. Pa mas o menos 1’or di merdia e boto di polis a yega cerca pero no por a saca e curpa debi na e situacion di e lama hopi bruto. Un boto di Guarda Costa a bay na e sitio y net pariba di Wariruri, un poco mas pafo, e boto di polis, a logra saca e curpa for di awa y a hibe na Waf di Oranjestad.
Segun un familiar, e dama aki siman pasa a pidi dokter ayudo, paso e no tabata por mas cu e depresion y dolor di cabez cu e ta sufri di dje. El a pidinan pa un afspraak mas lihe cu ta posibel cu un specialista, pero e afspraak mas cerca cu e lo por a haya tabata te dia 22 di november, pero lamentablemente e malesa aki a caba cune prome cu e por a wordo atendi.
E ta laga atras su esposo y yiunan. AWEMainta ta manda palabra di condolencia na henter famia.


text:
ORANJESTAD (AAN): Cada aña bo ta ricibi comentario di diferente ciudadano, cu nan ta keda disgusta cu tin clapchi cu no ta tira bon, comosifuera ta clapchi bieu. Aunke ta pone awor sticker di “2017” riba nan, den pasado a bin descubri cu ta comerciante mes tin biaha na forma scondi ta cambia stickers bieu pa uno nobo.
Esaki atrobe a keda confirma Diaranzon mainta ora cu Comision di Vuurwerk di Gobierno di Aruba, a cuminza haci e controlnan necesario cu nan a duna preaviso di nan.
Ora di a yega den distrito di Noord, y a bay check patras di un Supermarket, nan a canta bingo!
E oficialnan a bin topa un container di 40 pia, scondi patras riba tereno di NG Supermarket na Kamay. Y henter e container aki tabata yena cu clapchinan bieuw.
Ora cu a keda controla e contenido di e container, a bin descubri cu tin clapchinan cu ta data hasta di aña 2014, como tambe 2015.
CONFISCA CONTAINER:
Pa e hecho inaceptable y falso aki, mesora Comision di Vuurwerk a tuma decision, cu ta kita e vergunning mesora! Esey kiermeen cu NG Supermarket na Noord no por bende clapchi mas pa añanan venidero. Y tur nan clapchi cu a wordo busca y importa e aña aki, tampoco no por wordo bendi. E container di 40 pia tambe a wordo confisca.
E controlnan ta sigui! Asina e ciudadano di Aruba ta mira cu di berdad nan sospecho a bira realidad. Pero Comision di Vuurwerk ta sigui traha pa sigura cu clapchinan bieu no ta wordo bendi mas.
Bendemento di clapchi ta cuminza Diahuebs 28 di December, y e speranza tey cu comerciantenan lo sa di duna respet, y stop di bende pueblo productonan bieu. Consumidornan ta traha duro pa nan placa, y nan merece di haya mercancia fresco tur fin di aña.
Diaranzon madruga di trempan caba, trekkernan tabata pariba-pabao den tur bario ta entregando container di clapchi na e comerciantenan. Henter madruga deposito di Wela tabatin movimento y control.
Si acaso abo tin sospecho cu algun lugar ta bende clapchi bieu, lo ta bon idea pa pone autoridad na altura pa asina nan haci un control. Y basa riba e cantidad di clapchi cu a wordo importa pa 2017, tin indicacion cu lo tin menos na benta e biaha aki, compara cu aña pasa.


text:
Willemstad - Relashoná ku diferente denunsia entregá den e periodo di febrüari pa mart 2017 na Polis, a detené seis sospechoso.
Djamars 9 di mei 2017 entre i 6 or i 8 or di mainta, Rechershi (VVC) konhuntamente ku Tim di Aresto i Tim di Mantenshon di òrdu públiko, riba òrdu di Ministerio Públiko a bai na ocho (8) diferente adrès i a detené seis (6) sospechoso maskulino.
Respektivamente na; Zuiderzeestraat, Moontjeweg, Kaya Bari, De Savaan, Kaya Isaak, Seru Loraweg, Hanchi Kas Chikitu i Tera Korá.
Ta trata di e siguiente sospechosonan pa e diferente kasonan:
- Kaso 1; J.A.M. di 29 aña (Kor.) detené pa menasa i destrukshon;
- Kaso 2; U.L.V. di 42 aña (Kor.) detené pa menasa i sekuestro;
- Kaso 3; D.A.D. di 33 aña (Kor.) detené pa maltrato, menasa i intento di sekuestro;
- Kaso 4; R.L. De B. di 58 aña (Trinidad & Tobago) detené pa maltrato;
- Kaso 5; Sh.I.N. di 21 aña (Kor.) detené pa maltrato ku arma i ladronisia ku violensia
- Kaso 6; S.J. di 31 aña (Kor.) detené pa menasa i destrukshon.
A presentá e sospechosonan dilanti un fiskal ouksiliar ku a ordená enkarselamentu di D.A.D., R.L. De B. i Sh.I.N. pendiente mas investigashon. Despues di interogashon J.A.M., U.L.V. i S.J. a keda lagá den libertat.
E investigashonnan ta kontinuá.


text:
Ex-prome Minister Mike Eman:
ORANJESTAD(AAN): Dia 28 di December Gobierno di Aruba a tene su ultimo rueda di prensa, pa yama ayo na aña 2017 y expone su expectativanan pa 2018.
Durante e conferencia di prensa aki, a scucha loke a bin dilanti for di Minister Presidente sra. Evelyn Wever Croes y Minister di Finanzas sra. Xiomara Ruiz-Maduro.
Premier, Evelyn Wever-Croes, a hiba palabra na prome lugar y por a scuche expresa na diferente ocasion tur loke ya caba a sosode durante aña 2017, unda cu, den e mesun rosea, el a menciona a reitera mas cu un biaha, cu e ser humano ta central.
Sinembargo, awo, e palabra ser humano ta central, parce cu a wordo lubida.
Alomenos esey ta e impresion cu a wordo crea cerca ex-premier mr. Mike Eman, ken a duna un declaracion publico al respecto.
E ex-mandatario a referi na e hecho cu riba e fecha di 29 di December un cantidad di persona cu ta traha den e aparato gubernamental a haya un carta, no un carta via post, sino via e compania priva “Fast Delivery”.
Den e caso aki, ta esun cu a hiba hopi carta pa diferente empleado di gobierno, notificando nan cu e relacion di trabao cu Gobierno ta termina, y cu nan ultimo salario lo wordo paga dia 31 di Januari, 2018.
Sigur un noticia hopi malo cu a drenta riba un fecha, faltando algun ora pa culminacion di e aña. Sigur e lo a bira un fin di aña hopi tristo pa e grupo di hendenan cual retiro a wordo anuncia y firma pa prome minister, mr. Evelyn Wever-Croes, kende, dia 28 di December, a enfoca na mas di un ocasion, cu e ser humano ta central. Sinembargo hopi hende a perde nan trabao, net algun dia prome cu aña a caba.
Ex prome minister y lider di AVP, Mike Eman, a expresa cu nan ta sumamente preocupa. Nan tabata traha na cas di partido den e momentonan di transicion di aña, momento cu famianan ta bin hunto, cu perspectiva pa un aña nobo y enberdad, na momento cu e gobierno nobo a inicia, mirando nan prome pasonan, ya a cuminza teme cu tur locual ta bay mira ta un ripiticion di algo cu Eman mes a biba na 2001, drentando politica nobo nobo, Gobierno di AVP a sali, net e ora ey y Mike Eman a asumi su responsabilidad como lider di fraccion di AVP. E momento ey un cantidad di persona a wordo retira for di gobierno, pasobra cu nan tabata wordo mira como un seyo di AVP. Segun cu e tempo a bay pasa, mas di 30 diensthoofd, no personanan cu ta riba contract, sino personanan cu tabata hefe di departamentonan, a wordo retira.
“Por corda un propaganda politico, cu e tempo ey, sr. Andin Bikker a traha den campaña di 2005, di bula nan cabes. Bo lo kere cu un partner asina den coalicion, cu a biba hunto cu AVP den oposicion, e periodo di persecucion. Persecusion di kita hende, persecusion via di medionan di instruccion na ministerio publico. Persecusion di hendenan cu no tabata naci na Aruba. Persecusion den tur sentido e tempo ey entre 2001 y 2009. Por a spera cu e gobierno cu sinta awo, mirando e historia, mirando cu algun di e partnernan den e coalicion aki mes a biba e persecusion aki, cu lo tabata tin algo otro”, Eman ta lamenta.
Sinembargo e prome dianan di gobernacion caba por a mira persecusion, via di e mesun instrumentonan tambe di haci denuncia contra hende.
“Despues di cuminza cu retiro di tur sorto di forma caminda cu hendenan cu tabata traha den Serlimar, traha paden ta wordo poni pafo. Logicamente ora di mira den e caso di Speed Andrade, den parlamento cu prome biaha den historia prensa ta wordo persigui den e forma aki, pasobra e tin un opinion critico di Gobierno.
“Ya caba a sinti cu e estado di derecho di nos pais ta na peliger y esnan cu ta mas vulnerable, cu ta traha pa gobierno logicamente ta core riesgo cu nan ta bay wordo huzga politicamente, y awe, lamentablemente, ta haya confirmacion cu e mesun mentalidad, e mesun pensamento di persigui hende politicamente ta asina central y no e hende ta central”, segun ex prome minister.


text:
Aktualmente FTAC ta hasiendo un “roadshow” pa Asosiashonnan di empresario na Kòrsou. E intenshon ta pa informá e Asosiashonnan di empresario i nan miembronan tokante e lei di kompetensia ku a drenta na vigor 1 di Sèptèmber 2017.
Alberto ‘Chos’ Romero, Presidente di FTAC, ta indiká ku: “durante e servisio di informashon nos ta bai splika ku palabrashonnan entre empresarionan ku ta limitá kompetensia òf ta hasi mal uso di poder ekonómiko ta perhudiká bienestar di e konsumidó, e sektor empresarial i kresementu ekonómiko. Ku sierto ehèmpelnan nos ta bai splika e kontenido di e reglanan nobo i kon empresanan por mantene nan mes na e reglanan aki den práktika.”
Lei di kompetensia ta prohibí ku dos òf mas komersiante, profesionalnan liber i kompanianan di gobièrnu hasi palabrashonnan ku ta limitá kompetensia. Por ehèmpel ta prohibí pa hasi palabrashon pa bende sierto produkto na un sierto preis, dividí merkadonan o hasi mal uso di poder ekonómiko riba merkado. Palabrashonnan òf desishon di Asosiashonnan di empresario ku ta limitá kompetensia tambe ta kontra di Lei di kompetensia. Ademas e lei ta preskribí ku sierto fushon o atkisishon tambe tin di wòrdu reportá na FTAC.
Alberto ‘Chos’ Romero, ta indiká ku: “ta importante ku empresanan, Asosiashonnan di empresario i nan konseheronan ta bon na altura di e reglanan nobo pa asina por adaptá nan mes boluntariamente. FTAC lo duna yudansa gustosamente kaminda mester.”
Violashon di e reglanan aki ta kastigabel pa lei. FTAC por imponé un enkargo mará na but, e but por subi yega te un máksimo di 10 porshento di e volúmen di benta anual total di e empresa.
Asosiashonnan ku te ainda no a reakshoná riba e invitashon di FTAC por traha un sita serka FTAC pa un presentashon. Pa mas informashon konsulta e wèpsait di FTAC na www.ftac.cw.


text:
ORANJESTAD(AAN): Contrabando di gasolin cu ta sali ilegalmente for di Venezuela y drenta nos isla den forma legal ta birando un peliger hopi grandi. Esnan trahando riba tereno di waf na Barcadera ta sinti cu nan bida ta na peliger. E forma cu ta transporta e gasolin a cuminsa bira algo masha cuestionable.
E ta negoshi kizas pero esaki no ta e forma adecuado pa atende cu cosnan asina. Autoridad local mester cuminsa pone hopi atencion pa e situacion cu tin. E botonan aki no ta tankers specializa den e transporte di gasolin.
Nan ta djis pone riba 20 bari grandi full cu gasolin den un embarcacion chikito y sali bin Aruba. Ta warda ora cu guarda costa Venezolano pasa bay pariba of pabao y asina nan ta sali direccion nort pa Aruba. Gran parti di e embarcacionnan aki ta sali for di Puerto Escondido caminda ta carga e barinan yena cu gasolin. Tur cos ta draai rond di e prijs cu ta cumpra e gasolin aki.
E prijs ta hopi mas abao pero ta pa esnan biba na Venezuela so usa. Aki ta caminda e corupcion ta cuminsa. Ta cumpra e gasolin na prijs local Venezolano y sake for di pais. Ta drenta cune na Aruba y paga su impuestonan y asina mes nan ta bende na prijs hopi mas abao cu e pompnan normal na Aruba. Parce cu nan ta spaar como 40% si compara esaki cu e gasolin cumpra na Aruba.
For di bon fuente tin informacion cu e barinan di gasolin ra worde cumpra na Venezuela pa menos cu 10 Dollar. Ta paga pa bari grandi 138 Florin na impuesto y bende na 400 Florin cu localnan.
E otro barinan mas chikito ta paga 80 Florin na impuesto y esaki ta worde bendi na 310 Florin of algo menos pa bari. E por ta atractivo pero con a para cu e seguridad?
Ningun di e botonan tin un aparato di paga candela.
Nan ta yega mara den waf y cualkier chispa ayo esnan riba waf. Tin mas boto mara rond. Ken ta responsable pa e cos aki? Directie Scheepsvaart parce ta na soño. Of nan tambe ta cumpra e gasolin aki? Pesey nan no ta actua riba e aspecto di seguridad?
Directie Scheepsvaart ta bentando e problema den scochi di gobierno pa minister tuma un decision. Ta kico ta warda anto? Cualkier ciego ta mira cu e procedura aki ta completamente peligroso. Te hasta bomberonan a bay mira e situacion y nan no a haci trabao riba dje. Diamars so a yega parce riba 50 tanki of bari yena cu gasolin.
Diamars atardi lat polis y bomberonan a worde manda na un cas cerca di e veld di San Luis na Savaneta. A drenta informacion deposito di gasolin. A resulta cu tabata tin un compartimento cu masha hopi bari di gasolin.
Parce cu e forma cu esaki tabata warda no ta esun adecuado. A keda di bay back mainta cu e departamento di prevencion di cuerpo di bombero pa mira e situacion. Aki por mira cu keto bay e cantidad di gasolin procedente di Venezuela ta birando un problema serio.


text:
E dolor di e perdida di e hende stima expresa den asina tanto forma, unda rasa, pensamento y religionnan ta topa otro den harmonia
Durante un bishita na Schiphol e siman aki, mi a bishita e hal unda ta recorda e victimanan di e avion MH17 di Malaysia Airlines. Pasaheronan cada un cu nan destinacion y motibo diferente pa ta riba e buelo ey. Alegria pa bay cu vakantie of pa bishita famia of conoci, reto nobo of bay un conferencia. Diferente rason, pero un solo dolor pa tur esnan cu ta stima nan y a keda atras. Un avion cu a bin abou dor di bomnan den un conflicto di ken tin derecho riba cua pida tera. Un buelo cu no tin nada di hasi cu e conflicto aki a bin abou, hunto cu e pasaheronan y nan pertenencianan. Un campesino a discribi loke e la mira asina aki: ‘Tabata jobe pidanan di e avion, pero tambe hende for di shelo. Tin ora parti di hende, un brasa, un pia, un organo tabata keda pega den e matanan of riba e veldnan. Tabata hororoso pa wak.’ Con mas cruel nos por experencia e final di un buelo cu a cuminsa jen di alegria y expectativa!
Un hal jen di sentimento y recuerdo cu ta trese cada pasahero cerca di bo. Pero loke mas a impreshona mi tabata e cantidad di peluche, poesia y pensamentonan dedica na e muchanan riba e buelo. E dolor di e perdida di e hende stima expresa den asina tanto forma, unda rasa, pensamento y religionnan ta topa otro den harmonia ta toca curason di cada hende canando riba e flur di e espacio. Unda nos tur a laga nos sentimento y lagrima cay, sin berguensa di ken ta wak.
‘Uni den un solo dolor,’ esaki e memorial aki ta hasi cu hende. Esaki ta loke e drama aki di MH17 a hasi cu mundo tambe. Hulandesnan conoci como hendenan analitico a mustra con un dolor mutuo ta saca e parti di emocion di cada ser humano. Y nan a honra cada pasahero cu a bin bek den un forma respetuoso, ehemplar y uni.
Un tristesa grandi cu a uni un y mas nacion. Tambe un momento pa para keto cu tur dia tin hendenan inocente cu ta muri den gueranan pa otro pida tera. Cada dia na un forma mas cruel y mas violento.
E ora e vision di un mundo di amor y harmonia ta lanta semper den mi curason y mente di un sonjado. Ora dolornan asina grandi uni nos como hende, nos por usa e sentimento aki pa busca pa nos mes, unda nos por contribui na un mundo cu mas pas?
Nos por bay bek na un mundo sin violencia?
Y mi sa cu tin mas manera mi, cu por los di e realidad den mundo unda mas y mas parse cu e ley di selva ta reina. Un realidad unda finalmente nos tur ta perde. Y hunto cu nos, nos yiunan y nan peluchenan cu ta duna nan e sentido di calor y proteccion.
‘Nos no a hereda e Mundo aki di nos ancestronan. Nos a fi’e di nos Jiunan.’ ~ Proverbio Indjan
Nos por mira nan wowonan chikito spanta ora nos mira noticia di guera, na television y den corant. Y wak bon, hopi biaha un mucha lo busca su peluche pa bay cu n’e. Ora e ta bay drumi, sali, biaha y si, te hasta ora e ta huy di guera of di violencia. ‘Stranjo, no?’, un adulto lo pensa. No, pasobra te hasta den un mundo marca pa violencia, muchanan semper lo sigi hunga tur caminda.
Den e drama di e avion di Malaysia Airlines e potretnan cu mas a toca e curason di hende ta esunnan di e buki di un mucha cu tabata abordo, e peluchonan y pa no lubida e potret di e soldad cu e macaco.
No ta stranjo, pasobra maske nos no ta realisa, majoria sentimento di dolor y alegria den nos bida tin nan rais den nos anjanan di mucha chikito. E potret di e mucha y su pelucho un caminda den nos memoria ta hiba nos bek na e mucha den nos mes y un mundo inocente cu casi ya no ta existi.
Y esaki podise a bira pio cu e popularidad di e social media y e libertad di expreshon cu facilmente por transforma den libertinaje di expreshonnan emocional. Ora mi wak riba Facebook, mi ta haja e impreshon cu tin hopi hende a bira experto den tur materia. Ta parse cu hende ta competi pa ken tin rason of E berdad, lubidando cu E Berdad ta haja un cara diferente den cada opinion personal. Ora mi sinti cu hende ta competi pa ken ta haja mas atencion, esaki ta pone mi bira keto di paden, pasobra mi no kier ta den e ratrace ey. Mi ta sinti cu cambio den e forma cu nos ta wak bida lo bin solamente ora nos por jega na e puresa den nos curason. Anto aki e criaturanan chikito den mundo y cu nos tambe un dia tabata, ta hunga un rol atrobe. Solamente mirando bida for di e wowonan di un mucha, nos por bay bek na e estado di conciencia cu ta puro y no por ser cumpra ni corumpi. Y te na e momento aki, nos ta cla y prepara pa hasi nos trabou como adulto.
Mi stima bida y mi lo kier laga un mundo pa mi yiunan y mi nietonan atras cu ta miho cu loke mi a haja. Y mi sa cu den curason di cada ser humano tin e deseo di ta felis y hasi otro felis. Lastima cu materialismo y hamber pa poder a cambia hopi hende nan prioridadnan.
Ami semper lo kier mantene mi vishon di nos mundo como un Shangri La of Utopia, pasobra por. E ta rekeri conciencia y e lidernan adecuado cu no tin prijs riba nan cabes. Pa mi e ta bay pa hende por biba den respet pa otro y pa tin lugar pa cada hende. Y e simbolo ta e mucha cu ta e guardian di nos consenshi.
Felis dia di tata na tur cu di un of otro forma ta cumpli cu e rol di tata
E Tata ideal, un bon ehempel, un inspiracion, un fuente di confiansa, un brasa, un schouder pa bo yiu jora su pena, un hari pa bo comparti, un conseho cu su yiu por scucha, un fuente di confiansa.
Tempo cu tata y yiu por comparti tin ora ta haja nan balor atraves di tempo cu mas experencia y sabiduria.
E tata ideal ta haja bida cada biaha cu un yiu nace. Cu e bida nobo ta nace y crese sonjonan nobo, speransa nobo. Pero tambe retonan nobo.
E retonan, juist. Nan ta esunnan cu cada bes por pone un capa scur mei mei di e tata y su sonjonan. Situacionnan cu ta aparece y cu como hende bo no ta tene cuenta cu n’e. Tin hende cu ta enfrenta nan y busca un otro caminda pa jega na e mesun resultado desea. Tin otro hende cu ta busca alivio pa nan retonan den cosnan cu ta aleha nan juist di e yiu cu tanto nan a stima. Un amor cu ta bay bek te e momento cu nan a topa otro pa prome biaha. Esaki ta ora e yiu a dal su prome grito di bida.
Bida no semper ta cumpli cu nos sonjo y speransanan. Pero ta e persona su escogencia pa mantene su mes na su ideal, promesa y compromisonan. Retonan no t’ey pa hasi bida imposibel. Nan t’ey juist pa nos desaroya nos talentonan y no laga un di e responsabilidadnan mas grandi den bida cay.
Awe ta dia di tata. Tum’e como un dia pa haja bunita regalo y cosnan tierno traha na scol. Tum’e tambe como un dia pa reflecciona riba kico ‘ser tata’ pa bo ta ensera.
Pasenshi, amor, compashon, empatia, pordona, compronde, madures, tempo comparti. Podise esey ta e esencia di e tata ideal?
Felis dia di tata na tur cu di un of otro forma ta cumpli cu e rol di tata.
No pensa si mi ta tira e cup di plastic ey den lama no ta hasi nada, ta un so e ta. Imagina bo cuanto hende ta pensa mescos cu bo!
E futuro den bo man!
Tur dia mester ta ‘Dia di Mama Tera’, pasobra ta un planeta so nos tin te awo. Ora mi dal un niester duro na Aruba e por afecta e halanan di barbuleta cu ta saliendo di su cocoon? Ken sa con entreconecta bo ta cu net e barbuleta ey!
Importante den e reto pa laga un mundo atras unda nos yiunan y nan yiunan por tin un bon calidad di bida ta den nos man. Loke bo ta hasi of laga di hasi ta afecta bida den tur forma, grandi of chikito. No pensa si mi ta tira e cup di plastic ey den lama no ta hasi nada, ta un so e ta. Imagina bo cuanto hende ta pensa mescos cu bo!
Awe 2 link riba e website fabuloso cu asina tanto projecto creativo, www.pinterest.com
Gosa trahando den tera awe cu bo yiunan, susha bo man y sinti e tera, lab’e bek y traha cos leuk cu bo famia. Felis dia di…TERA!
Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Un hoben Canades, studiante di medicina na Aruba ta sali pa gosa y ta haja su morto a base di un discushon y golpi dor di e security di un nightclub. Na Aruba, mi dushi Tera. Un ehempel mas di violencia cu ta birando normal riba nos isla chikito? Kico nos lo conclui si nos analisa e bida nocturno riba nos isla? Nos ta tende e mesun tipo di reaccionnan ora algo similar pasa. ‘Hopi erg’. ‘Esaki no por’. ‘Castigo pisa mester cay’. Tur esaki, sin investiga si na nos isla chikito podise tin demasiado libertinaje den bida nocturno. Nos kier imita paisnan grandi sin mira si nos tin e infrastructura, mentalidad, regulacion, disciplina y etica di trabou necesario. Poder ta un cos peligroso ora e no ta sostene pa norma, balornan y reglanan cu ta pone tambe limitacionnan con leu un hende por jega cu su autoridad. Cu e cosnan aki ta pasa den paisnan grandi tambe? Sigur! E ora nos por puntra nos mes ‘unda nos kier bay cu nos progreso na Aruba?’. Puntra nos mes ‘kico nos ta considera normal’, ‘ki actitudnan nos ta dispuesto pa acepta y kico no’. ‘Con hopi nos kier inverti den training di comunicacion y enteraccion humano (people skills) di e hendenan cu nos ta tuma na trabou.
E nivel di servicio na Aruba no semper ta cuadra cu e imagen cu nos tin den exterior. E amabilidad y cariñosidad di e hendenan cu ta brinda servicio hopi biaha no ta esun cu a hasi Aruba famoso. Cheap labor, falta di training y crisis mundial sigur ta hunga un rol. Tur esaki lo keda mescos si nos no cuminsa pensa na un nivel mas cosmopolitano, pero manteniendo e karakter local. Un nivel cu por a evita e caso lamentable aki. Podise ta bon pa nos pensa cu excesonan di violencia lo por stop ora hendenan ta haja mas satisfaccion den nan trabou.
Ta mas sabi pa nos stimula un actitud cu nos t’ey pa sirbi otro, pa ta cordial cu otro. Ta sabi tambe pa sa mas di e poder di pensamento, cu ta sinja nos cu cos bon lo atrae mas cos bon. Nos lo no stop violencia cu un actitud di mas rigides. E hendenan cu tin poder, con chikito cu e por ta, lo tuma poder den nan man ora nan ta haja esaki necesario. Esaki ta e ley di selva, e instinto humano ora un sociedad no a sinja su hendenan pa biba segun balornan humano eleva. ‘No reaciona, pero entermedia pa situacionnan no escala’. Imagina bo un sociedad unda ta incentiva y duna ehempelnan noble. Unda ta educa y guia e hende pa e bira na prome lugar un bon ser humano. ‘Trata cada hende, manera abo kier ser trata’. ‘Imagina bo cu e tabata bo yiu, con bo lo a sinti?’. Esaki ta empatia of afinidad cu bo prohimo. Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
“Tempu?’ “pero dikon Tempu a yudami?” Konosimentu a smail i ku un sabiduria di otro mundu, a kontestá: “Solamente Tempu ta kapas pa komprondé e grandesa di AMOR”.
Happy Valentine’s day na tur mi amiga(u)nan di FB. i kòrda….NO TIN BALOR MAS GRANDI KU AMOR.
Hopi tempu pasá, tabatin un isla kaminda tur e sentimentunan tabata biba huntu: Felisidat, Tristesa Konosimentu huntu ku tur e sobrá emoshonnan, inkluyendo AMOR.
Un dia a drenta un anunsio ku e isla ta bai sink. Tur e sentimentunan a drecha nan boto i kuminsa bandoná e isla.
AMOR a perseverá te na e último momento.
Ora e isla tabata kasi sink, Amor a disidi pa pidi yudansa. Rikesa tabata pasando banda di Amor den un boto masha grandi. Amor a puntr’é: “Rikesa, bo por hibami huntu kubo den bo boto.?”
Rikesa a drai kontest’é: “NO, mi no por. Mi tin muchu oro i plata den mi boto. Mi no tin lugá pabo.
Amor a disidí di puntra Vanidat ku tambe ta pasando ei banda den un yate masha bunita. “Vanidat, please yudami”!!!. Vanidat a kontestá: “ NO, NO, mi’n por yudabo. Ademas bo ta tur muhá i kisas bo por daña mi boto.
Amor a drai puntra Tristesa ku tambe tabata djis ei banda. “Tristesa lagami bai kubo.”
Ai Amor… mi t’asina tristu ku mi ta preferá di ta mi so awo’ki.
Alegria tambe a pasa banda di Amor, pero e tabata asina kontentu ku ni sikiera e no a tende ora Amor a yam’é.
Diripente Amor a skucha un bos di un bieu ku a bisa: “Ban Amor, mi ta hibabo.
Amor a sinti su mes bendishoná i asina kontentu ku hasta e a lubida di puntra e bieu su nòmber.
Ora nan a yega na tera firme, Bieu sin para ketu, a sigui su kaminda. Amor ku a realisá kuantu e debe e Bieu, a puntra Konosimentu, (un otro bieu),: “Akaso abo sa ta ken a yudami?” Konosimentu a kontestá; “Ta Tempu a yudabo.”
“Tempu?’ “pero dikon Tempu a yudami?” Konosimentu a smail i ku un sabiduria di otro mundu, a kontestá: “Solamente Tempu ta kapas pa komprondé e grandesa di AMOR”.
Happy Valentine’s day na tur mi amiga(u)nan di FB. i kòrda….NO TIN BALOR MAS GRANDI KU AMOR.
Mihó bo bida den un tènt kanti laman ku esun ku bo stima,…en bes di biba den un mashon bo so, ku bo so.
Tur momento den bida ta un momento di escogencia. Mi ta corda cu na un momento cu mi mester a tuma un decision determinante, un amigo a bisa mi algo cu semper a keda graba den mi mente.
Esta: ‘Corda cu tur loke un otro hende hasi bo, ta abo mes ta permiti pa sosode’. Pasobra como un ser humano bo tin e libertad pa scoge con pa reaciona riba cualkier asunto. Si un hende bisa bo un palabra pisa bo por scoge pa rabia of pa keda den bo propio balor sin sinti ningun ofensa. Y aki a cuminsa un proceso largo pa los mi mes di situacionnan indesea den mi bida.
Esaki ta momentonan cu nos tur ta haja nos mes aden den bida. Y nos tin cu scoge. Hopi biaha nos ta scoge sin pensa profundo riba e cosnan di balor di berdad. Kico e consecuencia di loke mi ta scoge ta pa mi mes, pa mi famia y mi pais? Kico e consecuancia lo ta aki 5, 10 of 20 anja? Bay paden un rato y reflecciona riba kico ta bo norma y balornan. Y laga esakinan ta e guia den loke bo ta scoge cada momento.
Bo por cambia bo mes dor di ta mas critico y observativo cu bo mes. Tambe pa decisionnan cu ta regarda bo famia y henter un comunidad. Gran parti di Mundo ta den un crisis di norma y balornan. Tin ora mi ta puntra mi mes si nos tin un les di sinja di e situacion aki.
Nos cada un por cuminsa hasi e diferencia….AWOR… ora nos scoge pa cosnan cu ta cuadra cu nos norma y balornan di mas halto den bida…


text:
Hende muher ta hungando futbol desde existencia di e deporte. E prome wega graba na Inglatera ta data desde 1892. Tin mas evidencia di esaki hasta hopi prome cu e temporada aki mes.
Nos Team Nacional ta orguyoso di por introduci nos team damas den competencia 2017 – 2018; un team dinamico di futbol femenino. Asina aki nos ta yuda Aruba henter desaroya nan abilidad den deporte, ademas di engrandece e salud di nos ser femenina. Nos mester tin un pueblo saludabel fisicamente, mentalmente y social. Specialmente nos hubentud.
Nos team di damas Nacional su programa ta pa siña no solamente e tactica y tecnica di e deporte sino tambe con pa hunga y actua den cualkier ambiente competitivo.
Nos ta encurasha nos atletanan pa ta creativo y tuma riesgo di formacion personal pa crea confiansa den nan mes y kibra tur barera cu nan por tin.
Pa cu esaki nos team ta orguyoso di por conta den e dianan aki cu dos profesional den futbol di damas p’asina yuda nos mas ainda rib’e tereno aki.
Cu satisfaccion enorme nos kier presenta na Aruba henter, specialmente na e ser femenino: Soraya Verhoeve y Elise Meijerink. Soraya ta hunga p’e team di Ajax y Elise ta hunga pa SC Heerenveen.
Henter pueblo di Aruba, especialmente TUR nos sernan femenino ta cordialmente invita pa pasa y join nos team dinamico tur dialuna, diaranson y diabierna.
For di 7:30 – 9:00 di anochi riba nos veld na Alto Vista.
Sigur nos ta cla pa duna tur informacion necesario. Persona di contacto ta Olga Rodriguez via WhatsApp 592-8748.
Sernan femenino ban demostra cuanto nos por! Y sinti orguyoso di forma parti di un team dinamico… y mas cu tur cos sinti BON di ta super saludabel!!!


text:
Un tata hoben a tira su pareha y mama di su yiu casi mortal. Nos isla parse ta biba di un hi-lite pa otro, pero no ta saca conclusionnan na nivel structural. Kico a bay robes?
Un tata hoben a tira su pareha y mama di su yiu casi mortal. Un tragedia cu ta duna espacio pa cada hende traha su propio version. Cada hende tin su propio splicacion. Poco ta lesa di e cosnan den comunidad cu ta hasi posibel pa hendenan cu un dia a stima otro por jega na e excesonan aki. Kico ta pasa den e cabes y curason di un hende ora e ta comete un acto asina? Poco ta lesa ki nos comunidad por sinja di un otro tragedia mas. Nos isla parse ta biba di un hi-lite pa otro, pero no ta saca conclusionnan na nivel structural. Kico a bay robes?
Na famia di Chaldira forsa, na Chaldira e forsa vital pa biba pa su yiu y como ser humano cu dignidad. Y na su pareha e sabidura pa refleha cu violencia nunca a trese solucion pa un problema.
Y na nos comunidad…laga nos sostene e famia cu nos pensamento y boluntad y unda cu nos por, planta un simia di bondad.
Tin biaha nos ta siguie, tin biaha nos ta ignor’e, tin ora nos ta contento cu ne y na otro momento, ora cu e “faya”, nos ta culp’e.
….Abo sa kico e ta? Rosabelle Illes ta conta bo riba www.comprondiendobida.com
Un contribucion di Rosabelle Illes
Abo a yega di caba e frase “Si mi tawata sa, lo mi a…”? Bo a yega di compañ’e cu e frase “Anto algo tawata bisa mi, pero…”? E ta mundialmente acepta cu tin aspectonan di bida cu ta fuera di nos control. Sinembargo, recientemente e nocion cu nos tin nos bida den nos man, nos ta responsabel y nos tin e libertad di escogencia y, den esey, e poder di determina kico nos bida lo ta, tambe ta wordo mas y mas acepta. Na cierto momento e sintesis ta revela su mes. E tesis: Tin aspectonan di bida cu ta fuera di nos control. E antitesis: Nos por eherce control pa medio di libertad di escogencia. Cua ta berdad? Of mihor poni, kico e tension lo crea? En realidad e contesta no ta importa. Simplemente pasobra nos sa caba.
Haja sa mas pakico ta bon pa bo scoge hopi conciente kico bo ta bebe ora bo ta hasi deporte of ora bo mester di mas energia. No ta tur cos cu ta ser bendi como saludabel ta esaki di berdad… www.comprondiendobida.com
De hecho — ora bo soda, bo ta perde “electrolytes” y nutrientenan importante cu ta vital pa hydratacion y ultimamente ta afecta bo prestacion. Bo sa cu manda abou un sports drink color neon, yena cu pata pata di sucu no por ta saludabel, pero bo no ta tin opcion…….te cu AWO.
Vemma THIRST™ ta hiba hydratacion na un nivel completamente nobo. Bo ta yena bo curpa cu un mescla di electrolytes, carbohydrato y amino acido. Contrario na awa y sports drinks, Vemma THIRST™ ta duna bo un full spectrum di vitaminanan, mineralnan a base vegetal, mangosteen carga cu antioxidante y e aloe den cada porcion. Duna bo curpa locual e tin sed p’e.
Arte pa Aruba, traha un bandera cu bo yiu. Un mucha no mester di hopi cos pa ta creativo… www.comprondiendobida.com
Trahando pa hopi anja cu mucha, mi a pensa hopi cos con celebra nos dia nacional cu e muchanan chiquito.
Esaki ta un projecto simpel cu cada major por hasi na cas cu nan yiunan prome cu sali celebra nos dia di himno y bandera.
Tur loke bo mester ta palo di sate, un pida carton, lijm y crepe papier den e colornan di nos bandera.
Gos’e hunto cu bo yiu y corda bis’e cu e ta un artista chiquito.
Mas despues, mas idea. Si abo tin, nan ta welkom…
Na caminda pa celebracion di 25 anja di Status Aparte…. ban honra Aruba y nos historia y nos cultura….
Na caminda pa celebracion di 25 anja di Status Aparte…. ban honra Aruba y nos historia y nos cultura…. Si abo tin mas cantica di Aruba… mand’e pa nos…. y nos lo comparti’e cu hopi amor cu nos lesadornan…. y corda… canta nan cu bo yiunan… no laga loke ta di Aruba bay perdi…. tempo ta nifica…. hiba e cosnan dushi den futuro…. pa futuro por refleha loke nos antepasadonan a crea y a e simia bon cu nan a planta….
Tempo di mi tempo,
Back in my day,
ora mondi tabata reina,
when the bush reigned,
cu splendor mi tabata briya,
I glowed with splendor,
cabrito so tabata morde na mi sumpiña.
only the goat nibbled on my thorns.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas…
Hopi ora mi ta mula den un tienda, para henter dia riba mi pia
Of den e restaurant unda mi ta corta berdura pa e turista por come su dinner…
Aruba Human Resources Association cu workshop interesante riba ‘zeven bronnen van arbeidsvreugde’, e siete fuente di orguyo y placer den trabou.
Desde comienso di humanidad trabou a hunga un rol importante den bida di e ser humano. Trabou tabata un proceso hopi individual, si nos corda tempo cu trabou tabata un ofishi.
Aruba Human Resources Association cu workshop interesante riba ‘zeven bronnen van arbeidsvreugde’, e siete fuente di orguyo y placer den trabou.
Desde comienso di humanidad trabou a hunga un rol importante den bida di e ser humano. Trabou tabata un proceso hopi individual, si nos corda tempo cu trabou tabata un ofishi. Nos por corda cu nos a sinja tocante di ‘gilde’, conoci pa nan dedicacion na nan ofishi. Esaki tabata tempo cu un hende tabata traha un holoshi di comienso te fin, pa menciona un ehempel.


text:
Bunita potret di Forno di Kalki di Rancho pa biblioteca
Stichting Rancho (Fundacion Rancho) a tene su exposicion “Tempo pa Click” na Biblioteca Nacional Aruba. Habitantenan hoben di Rancho a haya e oportunidad pa mustra nan bario na un publico grandi.
Riba e ultimo dia Sr. Clifford Rosa, coordinador di Fundacion Rancho, a haci entrega di un potret riba canvas cu e Forno di Kalki riba dje na Sra. Astrid Britten, directora di BNA, como muestra di gradicimento pa por a tene e exposicion den e Sala di Actividad.
Sr. Clifford Rosa, presidente di Fundacion Rancho, ta gradici e team completo di “Tempo pa Click” pa nan trabou cu a resulta den un bunita compilacion di potret. E workshop di fotografia ‘Tempo pa click’ a tuma lugar na Augustus 2015. Sr. Rosa a anuncia cu lo continua cu e proyecto aki e aña aki.
Fundacion Rancho ta gradici un y tur cu a bishita e exposicion y pa e palabranan di elogio y animo ricibi.


text:
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Parlamento no ta un ring di boxeo, e ta un lugar sagrado unda curason di pueblo mester biba y bati como inspiracion…
Mi a lanta 3.03 di madruga cu hopi pensamento y sentimento cu a kibra mi sonjo. Continuamente mi ta wak e wanta cu un parlamentaria a dal su colega parlamentaria na Corsow. Sangra su cara y cana bay manera nada a pasa. Den e silencio di madruga mi ta puntra mi mes den ki mundo nos ta bibando… E organo di mas halto di nos isla ruman, e organo cu tin como tarea pa controla gobierno. E organo cu tin como tarea pa bin cu leynan cu ta defende interesnan di e pueblo cu a vota pa nan. Un grupo di hende cu lo mester tin etica, inspiracion y duna bon ehempel.
Nos islanan chikito tin demasiado retonan pa atende, specialmente ora ta toca e ser humano mas marginal y vulnerabel. Esunnan jama pa trese solucion mester wak con hunto por sali afo, kedando hopi cerca di e hendenan. Pero cerca di berdad, no solamente pa e potret den media. Cerca pa scucha e bos di pueblo, su deseonan, su sonjonan cu no ta haja contesta, ni realisacion. A bira tempo pa bin cu solucionnan cu ta eleva e calidad di bida di cada ciudadano. Bin cu educacion y informacion pa hasi nos cada un mas inteligente, mas independiente di politica.
Cada hende ta un mundo y tin nan propio agenda pa hasi loke nan ta hasi. Pero, si nos wak rond den mundo, mi ta haja e impreshon cu nos ta hopi confundi. Na lugar di busca mas cercania y union pa traha hunto na e situacionnan dificil cu nos ta mira tur rond mundo, hendenan cu poder di autoridad parse di ta busca solucionnan den division y violencia.
E ora, por ta cu e hendenan cu tin un otro vision di bida tin e tarea pa bin dilanti? Un vision dirigi riba crea lasonan di union pa hunto sobrebibi tormentanan cu por asota nos islanan chikito…?!
Parlamento no ta un ring di boxeo, e ta un lugar sagrado unda curason di pueblo mester biba y bati como inspiracion…
Mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida.
Tabata dialuna mainta cu mi a lesa cu atardi lo tin un misa pa pidi Dios descanso pa e alma di Mitch Henriquez. Y atardi mi a bay misa di Noord, pa mustra mi convivencia. Tambe pa den mi silencio conecta cu mi Dios, cu mama Maria y pidi pa forsa pa e famia y husticia Divino den e caso di Mitch Henriquez. Mi a brasa e mama di Mitch y ta pensa den mi mes ‘Ki dolor e mama aki mester tin den su curason na e momentonan aki’. Despues den e vigilia pafor di misa, mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida’.
Cherry, e ruman muhe di Mitch ta contami ‘Senjora, mi ruman ta un hende cu ta semper jolly, semper e ta trese alegria unda cu e ta. Di tur hende, e no a merece un morto asina’. Mi ta di acuerdo cu Sherry, maske mi no a conoce Mitch personalmente, pero mi a bay riba e pagina di Facebook di Mitch Henriquez y akinan mi ta topa un persona simpatico, cu alegria den su postnan. Un hende cu expreshon simpatico. Mi ta topa tambe un banner di juni 2014 cu ta bisa ‘No matter what, in victory or defeat. Hup Holland Hup.’ Y mi ta pensa con cruel destino tin ora ta.
Mi ta sende mi bela y resa hunto cu tur presente. Maske jena cu dolor, e anochi ta tambe hopi sereno cu e luna cla riba e imagen di Cristo den cura di misa. Union di famia y hendenan cu a bin hunto pa comparti nan sentimento na un forma digno di nos Aruba chikito. Vooral e presencia di su hendenan di Noord a resalta. Mi a bay cas bek cu un curason mes pisa cu lihe. Y mi ta refleha riba e palabranan di Mitch su ruman ‘Di tur hende, e no a merece un morto asina.’ Pakico Mitch, mi ta pensa? Ami ta kere cu e misterionan di bida ta hinca den e mente Omnipotente di Dios. Den mi curason mi ta spera cu e morto cruel y inhusto di Mitch por mustra hendenan rond di mundo cu violencia no ta e caminda. Y cu tambe na Aruba cada un di nos por hasi intentonan tur dia pa pensa cu e mente di Dios den cada cos cu nos hasi. Ami ta kere cu Dios lo pensa semper cu amor, cu husticia, cu compashon y tolerancia. Y Dios lo pensa tambe cu alegria di bida, loke nos por sinja di Mitch.’ Cu Mitch haja su pas den e Reino di Dios y cu su famia haja forsa pa surpasa nan dolor y consuelo cu husticia a prevalece den e investigacion cu a ser hasi.
Mi ta puntra mi mes con hopi BIDA di un ser humano ta bal pa e polisnan involvi den e morto tristo di sr. Mitch Henriquez.
Mi no conoce sr. Mitch Henriquez personalmente. Te cu awe nunca mi a tende di dje. Pero mi ta sinti mi tristo, rabia, indigna con sr. Mitch Henriquez a jega na su fin durante su vakantie na Hulanda. Si ami cu no conoce sr. Mitch Henriquez ta sinti asina, mi por imagina mi mes con su famia y amigonan lo ta sinti na e momentonan aki. Mi a wak cada video y a wak y wak nan di nobo pa mi por forma mi opinion. Y cu hopi tristesa mi ta puntra mi mes si nos ta bayendo den un mundo unda violencia lo bira mas y mas e metodo pa soluciona diferencianan di opinion. E ta pone mi pensa con hopi mas nos mester propaganda tolerancia, comunicacion y prevencion den nos media y instancianan concerni. E ta pone mi pensa dicon un cuerpo di polis supuestamente profesional na Hulanda ta keda draai minutnan rond di un detenido y te hasta ora un di nan ta bisa cu no tin hopi bida mas den e detenido, nan ta hincé den un auto di polis y no ta jama un ambulance cu ta miho equipa pa por a scapa su bida ainda. Mi ta puntra mi mes con hopi BIDA di un ser humano ta bal pa e polisnan involvi den e morto tristo di sr. Mitch Henriquez.
Cu sr. Mitch Henriquez haja pas eterno y su famia e forsa pa un dia surpasa nan dolor.
Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Un hoben Canades, studiante di medicina na Aruba ta sali pa gosa y ta haja su morto a base di un discushon y golpi dor di e security di un nightclub. Na Aruba, mi dushi Tera. Un ehempel mas di violencia cu ta birando normal riba nos isla chikito? Kico nos lo conclui si nos analisa e bida nocturno riba nos isla? Nos ta tende e mesun tipo di reaccionnan ora algo similar pasa. ‘Hopi erg’. ‘Esaki no por’. ‘Castigo pisa mester cay’. Tur esaki, sin investiga si na nos isla chikito podise tin demasiado libertinaje den bida nocturno. Nos kier imita paisnan grandi sin mira si nos tin e infrastructura, mentalidad, regulacion, disciplina y etica di trabou necesario. Poder ta un cos peligroso ora e no ta sostene pa norma, balornan y reglanan cu ta pone tambe limitacionnan con leu un hende por jega cu su autoridad. Cu e cosnan aki ta pasa den paisnan grandi tambe? Sigur! E ora nos por puntra nos mes ‘unda nos kier bay cu nos progreso na Aruba?’. Puntra nos mes ‘kico nos ta considera normal’, ‘ki actitudnan nos ta dispuesto pa acepta y kico no’. ‘Con hopi nos kier inverti den training di comunicacion y enteraccion humano (people skills) di e hendenan cu nos ta tuma na trabou.
E nivel di servicio na Aruba no semper ta cuadra cu e imagen cu nos tin den exterior. E amabilidad y cariñosidad di e hendenan cu ta brinda servicio hopi biaha no ta esun cu a hasi Aruba famoso. Cheap labor, falta di training y crisis mundial sigur ta hunga un rol. Tur esaki lo keda mescos si nos no cuminsa pensa na un nivel mas cosmopolitano, pero manteniendo e karakter local. Un nivel cu por a evita e caso lamentable aki. Podise ta bon pa nos pensa cu excesonan di violencia lo por stop ora hendenan ta haja mas satisfaccion den nan trabou.
Ta mas sabi pa nos stimula un actitud cu nos t’ey pa sirbi otro, pa ta cordial cu otro. Ta sabi tambe pa sa mas di e poder di pensamento, cu ta sinja nos cu cos bon lo atrae mas cos bon. Nos lo no stop violencia cu un actitud di mas rigides. E hendenan cu tin poder, con chikito cu e por ta, lo tuma poder den nan man ora nan ta haja esaki necesario. Esaki ta e ley di selva, e instinto humano ora un sociedad no a sinja su hendenan pa biba segun balornan humano eleva. ‘No reaciona, pero entermedia pa situacionnan no escala’. Imagina bo un sociedad unda ta incentiva y duna ehempelnan noble. Unda ta educa y guia e hende pa e bira na prome lugar un bon ser humano. ‘Trata cada hende, manera abo kier ser trata’. ‘Imagina bo cu e tabata bo yiu, con bo lo a sinti?’. Esaki ta empatia of afinidad cu bo prohimo. Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan. Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
Ta asesina sr. Helmin Wiels cruelmente mientras e ta bay cumpra un soppi. Hopi hende ta den shock. Cosnan cu nos no ta spera mas den nos mundo civilisa. Y toch, nos mundo ta jen di violencia. Nos mundo ta jen di bondad tambe. Unda pa busca e solucion?
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan.
Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
E loke ku nos ta eksperensiando ta un futuro sin amor. Un futuro ku lo yega i desaroyá ku odio-propio.(en bes di amor-propio i amor pa nos pais)
Un emoshon di odio asina lo kaba ku bo, kimabo manera un pida karbon kayente. Ademas e emoshon aki lo lo no destruí bo so, e lo destruí bo komunidat kompleto.
Odio ta kousando hopi problema den mundu, i riba nos pida baranka Korsou tambe, pero te ainda mi no a ripará ku odio a resolvé niun di nos problemanan na drechi.
Tin biaha nos ta kere ku odio ta e arma pa ataká otronan. Pero odio ta un kuchú di dos banda, i e malu ku nos hasi na otro, nos ta hasi’e na nos mes , i sin duda na nos komunidat.
A yega ora pa nos para ketu i reflekshoná riba kon nos tin ku bai traha riba nos komunidat.
Mi komunidat ta mi famiya, e komunidat di e maestro(a)nan òf esnan den enseñansa ta nan alumnonan, e komunidat di esnan enkargá den deporte ta nan atletanan, komo doño òf lider di un empresa bo komunidat ta bo empleadonan. Siña nan i dunanan e ehèmpel kon pa ta un dushi hende, siña nan balor i normanan. I abo komo lider siña bo mes e kosnan aki promé.
Ban kuminsa awor i no laga pa aki un par di aña nos tin ku bisa KU NOS TABATA dushi hende.
Mi ta spera ku e siman aki nos por reflekshoná riba bondat i AMOR i ku lo reina pas duradero na Korsou.
Danki Robert pa permiti nos usa bo refleccion. Ohala cu hopi hende les’e y comparti’e bou nan amigonan. Y mas cu tur cos bib’e y bir’e! ~ Comprondiendo Bida
E caso liga na e articulo ‘Pèrdida di señorita no ta nifiká ku tabatin relashon seksual’, publica maart 31, 2013. Tristo pa lesa con poco balor palabra y pruebanan medico di un mucha parse di por tin den corte, den e caso aki na Corsow.
Fuente: Notisia 360
WILLEMSTAD – Despues ku den korte di promé instansha e pareha Oomen a haña kastigunan di 5 aña i 12 luna, respektivamente, e siman aki Korte di Apelashon, Prokurador General a pidi apénas 3 luna pa e hòmber i ‘vrijspraak’ pa su kasá. Konsiderando ku den promé instansha asta Ministeiro Públiko a pidi 8 i 3 aña pa nan, por bisa ku loke a pidi awor ta práksikamente nada. I no keda sorprendí si nan sali kompletamente liber dje akusashon. Si mester bai tras di e loke ku a bin dilanti den korte, anto e kriatura(nan) a pasa periodonan largu di trouma i doló, si tuma na konsiderashon ku ta trata di un hòmber ku kurpa korpulento i klaramente un persona ku ta aparentá di ta hopi brutu i e muchanan apénas 12 aña di edat. E loke ku a keda deskribí ta un abusu total, esta e kriatura muhé, mester a hasi sèks oral, masturbá e hòmber i tambe soportá sèks vaginal ku el a deklará tabata hasi hopi doló kada bes ku esei tuma lugá. E promé biaha e kriatura a deklará ku el a keda den sanger. E hòmber na vários okashon a trata di penetrá anal, pero esei no tabata bai i e kriatura tabata grita i yora i rebeldia kontra di e intento anal. E echo ku e tata mes tabata pasa e kriatura aki e asina yamá ‘prikpil’ o sea angua pa no sali na estado, el a bisa e mucha ku si e tene sèks anal e ora ei e ta evitá di pasa angua. Esta den un intento pa e kriatura soportá e sèks anal i evitá pasa angua. Tin indikashon ku e hòmber a kometé e mesun abusu seksual ku otronan o sea a intentá kontra di muchanan ku ta pasa algun dia serka nan. Na un okashon e mama a habri porta i haña su kasá den ful akshon ku e kriatura.
Ora e yu kriatura rebeldia i no ke hasi sèks, e hòmber ta lag’é drumi sin paña abou den kamber den èrko sin laken pa e tapa. Durante tratamentu dje kaso aki den Hof e pareha a trata di konvensé korte di tur manera ku tin dje muchanan ta rebelde, ku nan tin influensha riba otro, i e motibu ku a pasa prikpil ta pasobra esun kriatura ei ta bai kaya i ta kana hopi ku otro mucha hombernan. Prokurador General a duna di konosé ku e no ta mira pruebanan konvinsente i komo tal a pidi apénas 3 luna pa e homber mientras ku su kasa lo ta liber di persekushon penal. Korte lo dikta sentensia dia 16 di aprel.
Si tabata yiu di e dokter of e hues, e diagnostico lo tabata mescos? Mi ta puntra mi mes si e diagnostico aki por ta basa riba informacion cientifico y ken por duna informacion di esaki. Lesa pa bo mes y husga si esaki ta husto.
Pèrdida di señorita no ta nifiká ku tabatin relashon seksual
Fuente: noticia 360
WILLEMSTAD.- E defensa di pareha Oomen, den e kaso aki abogadonan mr. Bokkes i mr. Blonk, a basa su mes pa gran parti riba rapòrtnan di dòkter i konklushonnan ku por a saka a base dje rapòrtnan aki. Den e kaso aki por ehèmpel, e víktima prinsipal R. a ser kontrolá dor di un ginekólogo i esaki a konstatá ku R. su vagina ta den tal estado ku por konkluí ku e tabatin un penetrashon (6 uur) ku no ta algu resien. Banda dje echo ku esaki ta laga espasio pa penetrashon, tambe t’asina ku e echo ku e no ta señorita mas no tur biaha mester nifiká ku tabatin penetrashon. E lo por a surgi di un òf otro forma, p.e. dor di kore kabai, sierto movementunan den gimnasia.
Segun mr. Blonk, datonan médiko hopi biaha inhustamente ta ser mirá komo señalnan di abusu seksual. Un persona/mucha por tin skeer chikí rondó di su anus, klèpnan vaginal ku ya ta tira afó, òf matris ku tin skeer chikí. Ningun di e señalnan aki nesesariamente ta síntomanan di abusu seksual. No opstante esaki nan sa okashoná pániko, sigur si un profeshonal ku no ta spesialisá den leshon ta konfirmá e sospecho di abusu, manera den e kaso aki. Ta p’esei ta masha importante pa e diagnóstiko ser verifiká. Ta p’esei ta bon pa e síntomanan ser deskribí kuidadosamente i preferiblemente nan ser fotografiá. Tambe ta nesesario pa dòkternan argumentá nan diagnóstiko. I den esaki segun mr. Blonk, Ministerio Públiko a faya. Por sierto, dr. Moses no a laga espasio pa a duna un ‘second opinion’ dor di otro profeshonalnan.
Echo ta ku e hobensita no ta señorita mas, pero no por bisa ku ta Marco Oomen tabata e kulpabel. Tabatin e sospecho fuerte kaba ku R. tabata seksualmente aktivo, i esei mes tabata e motibu dikon famia Oomen a disidí di dun’é un ‘prikpil’ riba rekomendashon di nan dòkter di kas. Di kontestanan ku R. a duna na polis por konkluí ku e tabata seksualmetne aktivo na Surnam.
Es mas, segun abogado Blonk na òktober 2012 dr. J. Capello, kende ta un eksperto riba tereno aki, a ser skuchá na hues komisario. Den e kaso aki dr. Capello a duna di konosé ku no por konkluí sin mas ku si un mucha a pèrdè su señorita, ku den su kaso lo tabatin penetrashon. Den su splikashon el a mustra ku den ginekologia tin un termino ku yama ‘paalverwonding’, ku por surgi komo konsekuensha di un trouma dor di esfuersonan físiko serka un mucha muhé. Den e kaso por pensa riba entre otro korementu di kabai, turnen òf práktika di kualke otro deporte. Uso di tampon tambe por kousa un trouma asina.
Segun e abogado, den kaso di otro víktima S., anteriormente su mayornan no tabata kere loke e ta bisa, pero diripiente nan a kere su historia despues di dos aña ku nan a bin sa di deklarashon di e otro muchanan. S. a yega di bisa su mama ku Marco lo a abusá di dje, pero e mama nunka a entregá keho, presisamente pa motibu ku S. ta gaña hopi. Si pone deklarashonnan di e diferente testigunan banda di otro, por mira ku tin kontradikshonnan grandi.
E abogado a konkluí ku, teniendo kuenta ku konklushon di ekspertonan den kasonan aki, i teniendo kuenta e kontradikshonnan ku tin den deklarashon di testigunan, e ta kere ku su kliente, Marco Oomen mester ser deklará liber di tur persekushon penal
Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch?
Hopi anja pasa den un session di Aruba Quality Foundation a ser bisa cu poco poco Aruba ta birando un ‘community of not caring’, un comunidad unda hende no ta cuida y sinti pa otro mas. Ora mi lesa e reacionnan riba e suseso lamentable aki riba 24 ora.com mi ta haja un vishon un poco macaber riba e falta di refleho riba kico ta na rais di cosnan asina.
‘Kico ta pasando den nos comunidad?,’ mi ta pensa. Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch? Y un otro cu ta bisa pa mata e matado paso prison ta costa placa. No ta mas importante pa nos pensa kico por ta e tendencia y desaroyonan den comunidad cu ta ocashona matamento y reaccionnan sin emocion?
• Kico nos tin di mas den nos comunidad y kico ta falta nos?
• Nos ta un comunidad mucho chikito pa imita paisnan hopi grandi?
• Kico ta e cosnan cu ta ocupa nos mente y curason?
• Con hopi nos ta practica loke nos ta predica?
• Kico nos por stimula mas y kico nos por elimina mas?
Tin ora mi no tin ni gana di scirbi mas riba temanan negativo. Pero mi afinidad pa mi comunidad ta pone mi cuminsa scirbi maske mi lo ta desea di hasi algo otro.
Na e momento aki mi tampoco tin e contestanan, pero mi lo kier pa cada hende refleha un tiki den nan mesun bida, famia y circulo di influencia kico nos por contribui pa hasi di nos pais un dushi tera atrobe? Un tera unda hendenan ta biba den harmonia y respet cu otro.
Juan Kock ta un ser humano mescos cu cada un di nos. E ta yiu di mama y tata, ruman di, tata di, amigo di…
Podise un dia tabatin un mucha chikito cu no tabata haja suficiente atencion of carinjo. Podise cada dia tin muchanan cu no ta haja atencion ni carinjo… podise tur dia tin muchanan cu no ta haja un sunchi, un sonrisa pero grito tur dia di nan bida… Si abo por hasi e diferencia, no keda sin hasi’e! Duna amor y atencion positivo pa evita cu mas morto mester cay. Nos por miho!
Pas na Juan su alma y condolencia na su famia y amigonan.


text:
Dudanan riba e proyecto di hospital ta birando cada bes mas grandi, segun lider di MEP Evelyne Wever Croes a bisa den un reunion di Parlamento. Esaki basa riba e calidad cheap di trabou mientras cu e costonan ta haltisimo.
Ta trata di un proyecto cu a costa casi 300 miyon florin mientras cu den e yobida recien cu tabatin ya caba por a nota cu tabatin leak. Un instalacion cu Gobierno mester bay paga SOGA 29 miyon florin pa aña na huur. Ta pesey MEP den oposicion a vota contra e proyecto aki, Wever Croes. A pidi un reunion na januari 2014, cual e prome ronde a wordo teni na februari 2015 y te dia di awe e reunion no a sigui, demostrando un falta di transparencia complete di e anterior mayoria den Parlamento.
Ta debi na e cambio cu e pueblo a pidi pa mas transparencia, e actual mayoria den Parlamento a dicidi di yama e reunion aki. E tabatin critica pasobra e minister demisionario di salud no a cumpli cu e peticion di feiten onderzoek pero a pidi un suma adicional via un presupuesto supletorio, neglishando Parlamento por completo. Y recientemente atrobe ta pidi un suma adicional, cual ta haci cu e compania na final ta haya e suma cu nan a pidi originalmente toch, di 280 y pico miyon florin. Gobierno di Aruba anteriormente a negocia y baha e suma pa renobacion y ampliacion di e hospital. Pero despues cu trabounan a cuminsa, a constata, segun Wever Croes, cu e gastonan a subi cu 40%. Aruba no merece un deal asina dudoso, cu gastonan cu cada biaha ta subi, Aruba merece un hospital di calidad y un cuido di salud digno. Aruba merece hopi miho, e lider di MEP a bisa den Parlamento.
El a splica cu nan a pidi e reunion pa brinda e transparencia cu e pueblo kier. E discusion no ta cu MEP kier para cos pasobra sala di operacion y hospital renoba ta necesario. Pero e hendenan mester sat a kico nan ta bay paga y pakico nan tin cu paga pa e sumannan aki cu cada biaha ta subi. Esaki ta e transparencia cu pueblo a pidi y cu MEP ta dunando.
Photo credits: Marcel Rijsdijk


text: Dialuna anochi riba e caminda di Mahuma subiendo Seri Tijshi chauffeur di un prado a bay haci un U Turn pa bay bek abou y dal riba un auto bus bayendo ariba. E Prado a dal den banda drechi di e van blanco, ningun persona a resulta herida pero daño material tabata considerabel. Tabatin algun cambiamento di storia con e accidente a pasa na declaracion di e chauffeur di e prado a pone cu Polis di trafico tabata na e sitio pa haci su investigacion, pero tabata mustra bon cla cu U turn a hunga un rol.


text:
Ayera diabierna, 26 di mei 2017, Anette Maria Maduro-Lampe a celebra e hecho cu no menos di 108 aña pasa el a bin na mundo. E ta e ciudadano cu e edad mas halto riba Aruba. El a celebra esaki diabierna mainta na su cas situa na Cas Paloma, den compania
Day: May 26, 2017
RCA ta na prome luga den play-off di AVB
Clayton Croes (AVP): Pueblo ta scoge direccion di nos pais
Politiconan tin cu scucha y realis'e “Como hoben politico, hopi biaha hende ta cuestiona nos caracter, nos capacidad y abilidad pa por haci e trabou sumamente importante di representa un pueblo. Esaki ta di compronde. Nos ta hoben, menos experiencia y nos ta drenta un mundo cu ta nobo pa nos. P’esey
Desde dialuna 29 di mei un total di 2500 participante lo core y cana den e “Aruba Bank Walk & Run 2017”
Minister di Salud Publico, Cuido di Nos Grandinan y Deporte, dr. Carlos Alex Schwengle: Vision pa deporte lo ta presenta durante seminario deportivo
Bao di Gabinete Oduber nos pais a conoce na 2008 e record di GDP den historia di Aruba
Banco di Caribe ta splica, cumpliendo cu ley. Mester a blokea e.o. uso di nan ATM-card
Willy Willems a entrega e t-shirtnan nobo na Brazil Taekwondo Stichting
Brazil Taekwondo Stichting ta conta awor cu t-shirt y polo shirt nobo despues di basta tempo. Willy Willems tabata Presidente di Brazil Taekwondo Stichting un tempo y t’esun cu a traha e logo di Brazil Taekwondo Stichting. Willy Willems a entrega e t-shirtnan n’e atletanan y e polo shirtnan n’e directiva. Tur hende a keda contento cu nan uniformnan
Xander Bogaerts ta haci “photo shoot” pa Rawlings Sporting Goods
Aruban Warriors (AW) su di cinco protesta na Isla di Oro
Diadomingo awor dia 28 di mei, e movemento Aruban Warriors lo protesta pa di 5 biaha caba na Isla di Oro contra construccion di hotel Zoetry. Manglonan y naturalesa no por defende nan mes pesey nos ta nan voz y nan forsa. Manera pueblo ta mira tur caminda Gobierno ta kibrando


text:
Coleccion di potret pa Biblioteca
Bibliotecarianan di Biblioteca Nacional Aruba a ricibi un gran cantidad di potret cu un balor historico for di escritor y historiado sr. Dufi Kock. Directora di biblioteca, sra. Britten y hefe di Dept. Arubiana, sra. Croes por a ricibi e coleccion di 10.000 potret digital y potret digitalisa riba un external harddrive. Riba e harddrive tambe tin historia y video di Aruba, LAGO y e di dos Guera Mundial.
Sr. Dufi Kock a cuminsa colecta potret pa su investigacion for di 1997. “Na aña 1997 cu mi a cuminsa skirbi mi prome buki, mi mester a cuminsa busca potret cu mi lo a bay pone den e buki pa asina haci’e mas interesante pa e lesado. Asina mi a cuminsa y cu despues mi a sigui colecta mas y mas potret door di otro bukinan cu mi a skirbi tambe. Siguientemente, esaki a bira un hobby pa mi. Durante añanan, mi a compila hopi potret cu mi mes a obtene for di mi albumnan, famia y amigonan, for di mi amigonan Mericano cu a biba den Lago Colony cu e tempo ey tabata saca masha hopi potret. Por ultimo, mi a ricibi hopi for di mi amigonan riba FaceBook. Pesey awe mi ta masha agradecido y danki na nan cu awe mi por tin mas o menos 10.000 potret den mi archivo. Esey kier men tambe cu e potretnan aki no ta di mi so, pero di tur esnan cu a contribui, motibo pa cual mi kier comparti cu tur cu ta interesa den e potretnan aki. Igualmente mi kier comparti parti di historia y video di Aruba”.
Tambe Sr. Dufi Kock a encera un DVD cu ta contene Dan Jensen su website www.lago-colony.com. Sr. Jensen a lanta den Lago colony y despues di su retiro a dicidi di traha un website di Lago Colony, e luga unda el a lanta for di hubentud.
Sr. Dufi Kock ta escritor di e bukinan “Guia con pa solicita pa trabao, “Fecha y datonan historico di Aruba” y tambe “Historia di un auto clasico” y “Historia di Savaneta”. “E Incidente di e Torpedo na Eagle Beach, Aruba (Na Papiamento y Ingles)”, “E Storia di e Barco di Carga Aleman E.S. Antilla (Na Papiamento y Ingles). Dufi Kock a nace na San Nicolas, dia 27 di September 1936 y ta biba na Savaneta.